พันธกิจของบริษัท

[]“มุ่งมั่นสร้างสรรค์นวัตกรรมการใช้พลังงานสะอาดและเพิ่มประสิทธิภาพการใช้พลังงานเพื่ออนาคตที่ดีกว่า”

  วัฒนธรรมองค์กร “กล้าที่จะเปลี่ยนแปลงเพื่อธุรกิจที่ยั่งยืน”

  นวัตกรรม : สร้างสรรค์แนวคิดใหม่และรังสรรค์สู่ความสำเร็จ

  ความพอใจของลูกค้า : คาดการณ์และตอบสนองความต้องการ

  ของลูกค้าให้เหนือกว่าความคาดหมาย

  คุณภาพ : นำเสนอผลงานที่ดีเยี่ยมพร้อมมุ่งมั่นปรับปรุงคุณภาพ

  ไม่หยุดยั้ง

  ความร่วมมือ : เสริมความแข็งแกร่งด้วยพลังของเครือข่าย

  เพื่อความสำเร็จร่วมกัน

  ความฉับไว : มุ่งสรรหาโอกาสใหม่ๆ อยู่เสมอ

ภาพรวมบริษัท

บริษัท เดลต้า อีเลคโทรนิคส์ (ประเทศไทย) จำกัด (มหาชน)
ดำเนินธุรกิจด้านการผลิตและส่งออกผลิตภัณฑ์เพาเวอร์ซัพพลายและอุปกรณ์อิเล็กทรอนิกส์อื่นๆ
โดยได้ก่อตั้งขึ้นเมื่อวันที่ 16 มิถุนายน 2531 ด้วยทุนจดทะเบียนแรกเริ่ม 40 ล้านบาท ต่อมาบริษัทฯ
ได้แปลงสภาพเป็นบริษัทมหาชน เมื่อวันที่ 23 กันยายน 2537
และเข้าเป็นหลักทรัพย์จดทะเบียนในตลาดหลักทรัพย์แห่งประเทศไทย เมื่อวันที่ 24 กรกฎาคม 2538
ภายใต้หลักทรัพย์ชื่อ "DELTA" โดยได้เป็นบริษัทในกลุ่ม SET50 มาตั้งแต่ปี 2548 ปัจจุบัน บริษัทฯ
มีทุนจดทะเบียน 1,259,000,000 บาทและทุนชำระแล้ว 1,247,381,614 บาท
โดยมีมูลค่าที่ตราไว้หุ้นละ 1 บาท

เดลต้า ประเทศไทย
เป็นผู้ผลิตชั้นนำของโลกด้านผลิตภัณฑ์เพาเวอร์ซัพพลายและชิ้นส่วนอิเล็กทรอนิกส์ประเภท
พัดลมอิเล็กทรอนิกส์ (DC Fan) อีเอ็มไอ ฟิลเตอร์ (EMI Filter) และโซลินอยด์
โดยได้ดำเนินธุรกิจเกี่ยวกับผลิตภัณฑ์ด้านการจัดการระบบกำลังไฟฟ้า (Power management
solutions) ซึ่งครอบคลุมผลิตภัณฑ์ต่างๆ หลายประเภท ได้แก่ ระบบกำลังไฟ (Power
Systems) ที่ใช้ในอุตสาหกรรมเทคโนโลยีสารสนเทศ ระบบโทรคมนาคม
อุปกรณ์ในภาคอุตสาหกรรม อุปกรณ์สำนักงาน อุปกรณ์การแพทย์
รวมทั้งเพาเวอร์ซัพพลายเพื่อการใช้งานกับเซิร์ฟเวอร์ คอมพิวเตอร์ระบบเครือข่าย
(Networking) เครื่องปรับระดับแรงดันไฟฟ้ากระแสตรง (DC-DC converter) และอแดปเตอร์
ปัจจุบันได้ขยายการดำเนินงานไปยังธุรกิจพลังงานทดแทนได้แก่ ระบบพลังงานแสงอาทิตย์
พลังงานลม และอุปกรณ์สำหรับยานยนต์ไฟฟ้า (EV) และยานยนต์ไฮบริด (HEV)

โครงสร้างการถือหุ้นของกลุ่มบริษัท (ณ 31 ธันวาคม 2558)

บริษัทฯมิได้มีนโยบายแบ่งการดำเนินงานแบบเบ็ดเสร็จที่ชัดเจน ทั้งนี้
ขึ้นอยู่กับสภาพความพร้อมของบุคลากรในแต่ละประเทศและความต้องการของตลาดในแต่ละภูมิภาคโดยบริษัทในกลุ่มมีดังนี้

[TABLE]

อัตราแลกเปลี่ยนของเงินสกุลต่างๆ (ราคาเฉลี่ย) ณ 31 ธ.ค. 58

1 AUD = 0.73084 USD 1 BRL = 0.25247 USD 1 CHF = 0.99850 USD 1 CZK =
0.04019 USD 1 EUR = 1.08585 USD 1 INR = 0.01511 USD 1 PLN = 0.25304 USD

1 RON = 0.23952 USD 1 RUR = 0.01370 USD 1 SEK = 0.11855 USD 1 TRY =
0.34272 USD

ลักษณะการดำเนินธุรกิจ

บริษัทฯและบริษัทย่อยดำเนินธุรกิจด้านการผลิตและจำหน่ายผลิตภัณฑ์เพาเวอร์ซัพพลายและอุปกรณ์อิเล็กทรอนิกส์อื่นๆ
ปัจจุบันบริษัทฯ มีโรงงานในประเทศไทย 2 แห่งตั้งอยู่ที่เขตนิคมอุตสาหกรรมบางปู
จังหวัดสมุทรปราการ และในนิคมอุตสาหกรรมเวลโกรว์ จังหวัดฉะเชิงเทรา
และมีโรงงานในต่างประเทศ ได้แก่ประเทศอินเดีย (ในเมืองรูดราเพอร์ (Rudrapur)
และนิวเดลี) และสโลวาเกีย (เมือง Dubnica nad Vahom)
โดยได้แบ่งการดำเนินธุรกิจออกเป็น 3 กลุ่มดังนี้

1. กลุ่มเพาเวอร์อิเล็กทรอนิกส์ (Power Electronics) ได้แก่

1.1 กลุ่มผลิตภัณฑ์ EPSBG (Embedded Power Solutions) ซึ่งแบ่งออกเป็น 4 กลุ่มย่อยได้แก่

-   ผลิตภัณฑ์ดีซี-ดีซี คอนเวอร์เตอร์ (DC-DC converter)

-   ผลิตภัณฑ์เพาเวอร์ซัพพลายสำหรับคอมพิวเตอร์และระบบเครือข่าย เช่น
    เพาเวอร์ซัพพลายสำหรับอุปกรณ์เก็บข้อมูลในระบบคอมพิวเตอร์ (Storage) เซิร์ฟเวอร์
    และคอมพิวเตอร์ระบบเครือข่าย

-   ผลิตภัณฑ์ DES
    เป็นเพาเวอร์ซัพพลายอีกประเภทหนึ่งที่ใช้เทคโนโลยีระดับสูงและมีการออกแบบเฉพาะสำหรับอุตสาหกรรมด้านเทคโนโลยีสารสนเทศ
    โทรคมนาคมและภาคอุตสาหกรรม

-   ผลิตภัณฑ์เพาเวอร์ซัพพลายที่ใช้สำหรับรถยนต์

  1.2 กลุ่มผลิตภัณฑ์ MPBG (Mobile Power) ได้แก่ อแดปเตอร์สำหรับ บรอดแบนด์
  (broadband) พริ๊นเตอร์ เครื่องเล่นเกมส์ อุปกรณ์ในภาคอุตสาหกรรมและการใช้งานส่วนบุคคล

  1.3 กลุ่มผลิตภัณฑ์ FMBG (Fan & Thermal Management) ได้แก่ พัดลมอิเล็กทรอนิกส์
  อีเอ็มไอ ฟิลเตอร์และโซลินอยด์

2. กลุ่มการจัดการพลังงาน (Energy Management) ได้แก่

  2.1 กลุ่มผลิตภัณฑ์ PSBG (Power System) ซึ่งแบ่งออกเป็น 3 กลุ่มย่อยได้แก่

-   เพาเวอร์ซิสเต็มสำหรับระบบโทรคมนาคม (TPS)

-   เครื่องสำรองไฟฟ้า (UPS)

-   ผลิตภัณฑ์พลังงานลม

  2.2 กลุ่มผลิตภัณฑ์ IABG (Industrial Automation) ได้แก่
  อุปกรณ์อัตโนมัติที่ใช้ในภาคอุตสาหกรรม

  2.3 กลุ่มผลิตภัณฑ์ AEBG (Automotive Electronics) ได้แก่
  อุปกรณ์อิเล็กทรอนิกส์ยานยนต์และเครื่องชาร์จสำหรับยานยนต์ไฟฟ้า

  3. กลุ่มสมาร์ท กรีนไลฟ์ (Smart Green Life) ได้แก่ ผลิตภัณฑ์จอแสดงภาพและหลอดไฟ
  LED

  (โปรดดูรายละเอียดเพิ่มเติมในหัวข้อประเภทผลิตภัณฑ์)

โครงสร้างรายได้ของบริษัทฯ และบริษัทย่อย มีดังนี้ หน่วย : ล้านบาท

  ------------------------------------------------- -------- -------- -------- -------- -------- --------
  กลุ่มผลิตภัณฑ์                                         2558              2557              2556     

                                                    รายได้    %        รายได้    %        รายได้    %

  กลุ่มเพาเวอร์อิเล็กทรอนิกส์ (Power Electronics)          32,050   68.3%    30,464   69.1%    29,306   71.1%

  ผลิตภัณฑ์ EPSBG (Embedded Power Supply)              20,329   43.3%    20,006   45.4%    19,448   47.2%

  - ผลิตภัณฑ์ดีซี-ดีซี คอนเวอร์เตอร์ (DC-DC converter)       2,695    5.7%     3,481    7.9%     4,067    9.9%

  - ผลิตภัณฑ์เพาเวอร์ซัพพลายสำหรับคอมพิวเตอร์และระบบเครือข่าย 4,854    10.3%    5,191    11.8%    4,455    10.8%

  - ผลิตภัณฑ์ DES                                      11,528   24.6%    9,774    22.2%    9,631    23.4%

  - ผลิตภัณฑ์เพาเวอร์ซัพพลายที่ใช้สำหรับรถยนต์                1,252    2.7%     1,560    3.5%     1,295    3.1%

  ผลิตภัณฑ์ MPBG (Mobile Power)                        5,668    12.1%    4,939    11.2%    4,675    11.3%

  ผลิตภัณฑ์ FMBG (Fan & Thermal Management)            6,053    12.9%    5,519    12.5%    5,182    12.6%

  กลุ่มการจัดการพลังงาน (Energy Management)             13,015   27.7%    12,061   27.4%    10,224   24.8%

  ผลิตภัณฑ์ PSBG (Power System)                        11,429   24.3%    11,118   25.2%    9,346    22.7%

  - เพาเวอร์ซิสเต็มสำหรับระบบโทรคมนาคม (TPS)            10,321   22.0%    9,852    22.4%    8,214    19.9%

  - เครื่องสำรองไฟฟ้า (UPS)                            1,052    2.2%     1,169    2.7%     1,118    2.7%

  - ผลิตภัณฑ์พลังงานลม                                  56       0.1%     98       0.2%     15       0.0%

  กลุ่มผลิตภัณฑ์ IABG (Industrial Automation)            1,584    3.4%     942      2.1%     784      1.9%

  กลุ่มผลิตภัณฑ์ AEBU (Automotive Electronics )          3        0.0%     1        0.0%     94       0.2%

  กลุ่มสมาร์ท กรีนไลฟ์ (Smart Green Life)                318      0.7%     568      1.3%     521      1.3%

  ผลิตภัณฑ์อื่นๆ                                         1,555    3.3%     978      2.2%     1,151    2.8%

    ยอดขายรวม                                       46,938   100.0%   44,071   100.0%   41,201   100.0%
  ------------------------------------------------- -------- -------- -------- -------- -------- --------

[]

[]

[]

[]

[]

[]

[]

[]

[]

[]

[]

[]

[]

[]

[]

[]

[]

[]

[]

[]

[]

[][]

[]

[]

[]

[]

[]

[]

[]

กำลังการผลิตในปี 2558

1. กลุ่มผลิตภัณฑ์ EPSBG (Embedded Power Solutions)

  1.1 ผลิตภัณฑ์ DC-DC Converter (DCBU)

สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 6,863 ตารางเมตร

  จำนวนพนักงาน : 195 คน

  สายการผลิต : 10 สาย

  ผลิตจริงเฉลี่ย : ร้อยละ 89 ของกำลังการผลิตเต็มที่

  1.2 ผลิตภัณฑ์เพาเวอร์ซัพพลายสำหรับคอมพิวเตอร์และระบบเครือข่าย (CNBU)

สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 7,040 ตารางเมตร

  จำนวนพนักงาน : 623 คน

  สายการผลิต : 10 สาย

  ผลิตจริงเฉลี่ย : ร้อยละ 90 ของกำลังการผลิตเต็มที่

  1.3 ผลิตภัณฑ์ DES

  โรงงานในประเทศไทย

สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 22,000 ตารางเมตร

จำนวนพนักงาน : 1,346 คน

สายการผลิต : 24 สาย

  ผลิตจริงเฉลี่ย : ร้อยละ 76 ของกำลังการผลิตเต็มที่

  โรงงานในสโลวาเกีย

  สถานที่ตั้ง          :  Dubnica nad Vahom, Slovak Republic

  พื้นที่การผลิต     : 6,500 ตารางเมตร

  จำนวนพนักงาน : 160 คน

  สายการผลิต : 8 สาย

  ผลิตจริงเฉลี่ย      : ร้อยละ 55 ของกำลังการผลิตเต็มที่

  1.4 ผลิตภัณฑ์เพาเวอร์ซัพพลายที่ใช้สำหรับรถยนต์

  สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 15,768 ตารางเมตร

  จำนวนพนักงาน : 531 คน

  สายการผลิต : 10 สาย

  ผลิตจริงเฉลี่ย : ร้อยละ 70 ของกำลังการผลิตเต็มที่

2. กลุ่มผลิตภัณฑ์ Mobile power (MPBG)

  สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 4,865 ตารางเมตร

  จำนวนพนักงาน : 1,330 คน

  สายการผลิต : 10 สาย

  ผลิตจริงเฉลี่ย : ร้อยละ 80 ของกำลังการผลิตเต็มที่

3. กลุ่มผลิตภัณฑ์ Fan & Thermal Management (FMBG)

  3.1 พัดลมระบายความร้อน (DC Fan)

  พัดลมแบบอัตโนมัติ (Auto Fan)

  สถานที่ตั้ง : นิคมอุตสาหกรรมเวลโกรว์ จังหวัดฉะเชิงเทรา

  พื้นที่การผลิต : 4,896 ตารางเมตร

  จำนวนพนักงาน : 677 คน

  สายการผลิต : 24 สาย

  ผลิตจริงเฉลี่ย : ร้อยละ 80 ของกำลังการผลิตเต็มที่

  พัดลมที่ใช้กับงานระบบ (System Fan)

  สถานที่ตั้ง : นิคมอุตสาหกรรมเวลโกรว์ จังหวัดฉะเชิงเทรา

  พื้นที่การผลิต : 3,548 ตารางเมตร

  จำนวนพนักงาน : 622 คน

  สายการผลิต : 20 สาย

  ผลิตจริงเฉลี่ย : ร้อยละ 80 ของกำลังการผลิตเต็มที่

  3.2 ชิ้นส่วนอิเล็กทรอนิกส์ (ESP LOB)

  อีเอ็มไอ ฟิลเตอร์ (EMI Filter)

  สถานที่ตั้ง : นิคมอุตสาหกรรมเวลโกรว์ จังหวัดฉะเชิงเทรา

  พื้นที่การผลิต : 2,620 ตารางเมตร

  จำนวนพนักงาน : 481 คน

  สายการผลิต : 23 สาย

  ผลิตจริงเฉลี่ย : ร้อยละ 80 ของกำลังการผลิตเต็มที่

  โซลินอยด์ (Solenoid)

  สถานที่ตั้ง : นิคมอุตสาหกรรมเวลโกรว์ จังหวัดฉะเชิงเทรา

  พื้นที่การผลิต : 645 ตารางเมตร

  จำนวนพนักงาน : 103 คน

  สายการผลิต : 16 สาย

  ผลิตจริงเฉลี่ย : ร้อยละ 80 ของกำลังการผลิตเต็มที่

4. กลุ่มผลิตภัณฑ์ PSBG (Power System)

  โรงงานในประเทศไทย

  สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 1,800 ตารางเมตร

  จำนวนพนักงาน : 112 คน

  สายการผลิต : เพาเวอร์ซิสเต็มสำหรับงานระบบโทรคมนาคม (TPS) 5 สาย

  System 1 สายและ Power Distribution Unit (PDU) 1 สาย

  ผลิตจริงเฉลี่ย : TPS ร้อยละ 87 ของกำลังการผลิตเต็มที่

  System ร้อยละ 69 ของกำลังการผลิตเต็มที่

  โรงงานในอินเดีย

  สถานที่ตั้ง           : Plot No 38, Phase 1, Sector 5, Integrated
  Industrial Estate, Pantnagar

  (Rudrapur), Udhamsingh Nagar, Uttarakhand India -263153

  พื้นที่การผลิต : 13,500 ตารางเมตร

  จำนวนพนักงาน : 275 คน

  สายการผลิต        : เพาเวอร์ซิสเต็มสำหรับงานระบบโทรคมนาคม (TPS) 8 สาย

  เครื่องสำรองไฟฟ้า (UPS) 8 สาย

  ผลิตภัณฑ์พลังงานลม (Wind Power) 3 สาย

  ผลิตจริงเฉลี่ย   : TPS ร้อยละ 80 ของกำลังการผลิตเต็มที่

  UPS ร้อยละ 70 ของกำลังการผลิตเต็มที่

  Wind Power ร้อยละ 18 ของกำลังการผลิตเต็มที่

  โรงงานในสโลวาเกีย

  สถานที่ตั้ง           : Dubnica nad Vahom, Slovak Republic

  พื้นที่การผลิต : 4,000 ตารางเมตร

  จำนวนพนักงาน : 200 คน

  สายการผลิต : เพาเวอร์ซิสเต็มสำหรับงานระบบโทรคมนาคม (TPS) 12 สาย

  ผลิตจริงเฉลี่ย   : ร้อยละ 60 ของกำลังการผลิตเต็มที่

5. กลุ่มผลิตภัณฑ์ AEBU (Automotive Electronics)

  สถานที่ตั้ง : นิคมอุตสาหกรรมบางปู จังหวัดสมุทรปราการ

  พื้นที่การผลิต : 650 ตารางเมตร

  จำนวนพนักงาน : 30 คน

  สายการผลิต : 1 สาย

  ผลิตจริงเฉลี่ย : ร้อยละ 60 ของกำลังการผลิตเต็มที่

6. Display Solutions Business unit (DSBU)

  สถานที่ตั้ง                       : Plot No 43, Sector 35, HSIIDC,
  Gurgaon, Haryana, India - 122001

  พื้นที่การผลิต : 1,040 ตารางเมตร

  จำนวนพนักงาน         : 30 คน

  สายการผลิต        : Cube/LCD 1 สาย Controller 1 สาย Screen 1 สายและ

  Mechanical workshop 1 สาย

  ผลิตจริงเฉลี่ย   : Cube 530 หน่วย/ปี + LCD 631 หน่วย/ปี (คิดเป็นร้อยละ 45
  ของกำลังการผลิตเต็มที่)

  Controller ร้อยละ 68 ของกำลังการผลิตเต็มที่

  Screen ร้อยละ 48 ของกำลังการผลิตเต็มที่

  Machine shop ร้อยละ 97 ของกำลังการผลิตเต็มที่

โดยผลิตภัณฑ์ส่วนใหญ่ที่ผลิตในประเทศไทยได้รับการส่งเสริมการลงทุนจากคณะกรรมการส่งเสริมการลงทุน
(BOI) โดยได้รับสิทธิประโยชน์ดังนี้

การส่งเสริมการลงทุน

บริษัทฯและบริษัทย่อยในประเทศไทยได้รับสิทธิพิเศษทางด้านภาษีอากรจากคณะกรรมการส่งเสริมการลงทุนภายใต้เงื่อนไขต่างๆ
ที่กำหนดไว้ บริษัทฯ
และบริษัทย่อยในประเทศไทยได้รับสิทธิประโยชน์ทางด้านภาษีอากรที่มีสาระสำคัญดังต่อไปนี้

[TABLE]

รายได้ของบริษัทฯ
จำแนกตามกิจการที่ได้รับการส่งเสริมการลงทุนและไม่ได้รับการส่งเสริมการลงทุนสำหรับปีสิ้นสุดวันที่
31 ธันวาคม 2558 และ 2557 สามารถสรุปได้ดังนี้

+----------------+--------+--------+--------+----------+-------+-------+
| (หน่วย: ล้านบาท) |        |        |        |          |       |       |
+----------------+--------+--------+--------+----------+-------+-------+
|                | ก      |        | กิจก    |          | รวม   |       |
|                | ิจการที่ไ |        | ารที่ไม่ไ |          |       |       |
|                | ด้รับการ |        | ด้รับการ |          |       |       |
|                | ส่งเสริม |        | ส่งเสริม |          |       |       |
+----------------+--------+--------+--------+----------+-------+-------+
|                | 2558   | 2557   | 2558   | 2557     | 2558  | 2557  |
+----------------+--------+--------+--------+----------+-------+-------+
| งบกา           |        |        |        |          |       |       |
| รเงินเฉพาะกิจการ |        |        |        |          |       |       |
+----------------+--------+--------+--------+----------+-------+-------+
| รายได้จากการขาย |        |        |        |          |       |       |
+----------------+--------+--------+--------+----------+-------+-------+
|   รายได้จาก     | 390    | 393    | 97     | -        | 487   | 393   |
| การขายในประเทศ |        |        |        |          |       |       |
+----------------+--------+--------+--------+----------+-------+-------+
|   รา           | 31,241 | 29,490 | 96     | 164      | 3     | 2     |
| ยได้จากการส่งออก |        |        |        |          | 1,337 | 9,654 |
+----------------+--------+--------+--------+----------+-------+-------+
| รวม            | 31,631 | 29,883 | 193    | 164      | 3     | 3     |
|                |        |        |        |          | 1,824 | 0,047 |
+----------------+--------+--------+--------+----------+-------+-------+

สิทธิพิเศษทางภาษีที่มีสาระสำคัญที่บริษัทย่อยอื่นๆได้รับ มีดังนี้

-   Delta Electronics (Slovakia) s.r.o.
    ได้รับสิทธิพิเศษทางภาษีจากรัฐบาลของประเทศสโลวาเกียเมื่อวันที่ 22 ธันวาคม 2549
    สำหรับผลิตสินค้าประเภท Power supply และ Solar inverter
    ภายใต้เงื่อนไขที่กำหนดบางประการ
    สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลเป็นจำนวนเงินรวมทั้งสิ้นประมาณ
    6.2 ล้านยูโรเป็นระยะเวลา 10 ปีนับตั้งแต่ปี 2553 ซึ่งเป็นปีที่เริ่มประกอบกิจการ

-   Delta Power Solutions (India) Pvt. Ltd.
    ได้รับสิทธิพิเศษทางภาษีจากรัฐบาลของประเทศอินเดีย เมื่อวันที่ 1 เมษายน 2551
    สำหรับผลิตสินค้าประเภท Telecom Power Systems และ Un-interrupted Power
    Solutions ภายใต้เงื่อนไขที่กำหนดบางประการ
    สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลสำหรับกำไรที่ได้จากการประกอบกิจการที่ได้รับการส่งเสริมเป็นระยะเวลา
    5
    ปีนับแต่วันที่เริ่มมีรายได้จากการประกอบกิจการนั้นและได้รับลดหย่อนภาษีเงินได้นิติบุคคลสำหรับกิจการที่ได้รับการส่งเสริมในอัตราร้อยละ
    30 ของอัตราปกติ มีกำหนด 5 ปีนับจากวันที่พ้นกำหนดได้รับยกเว้นภาษี

การจัดหาวัตถุดิบและผู้จำหน่ายวัตถุดิบ

  วัตถุดิบหลักของบริษัทฯ สามารถจัดแบ่งได้เป็น 2 ประเภทหลักๆ คือ ชิ้นส่วนไฟฟ้า
  (Electrical parts) และชิ้นส่วนเชิงกล (Mechanical parts)
  โดยชิ้นส่วนไฟฟ้าประกอบด้วยชิ้นส่วนประเภท semiconductor (ได้แก่ IC, diode,
  Mosfet, PWM เป็นต้น) และชิ้นส่วนประเภท Passive (ได้แก่ Capacitors, fuse,
  Resister, รีเลย์ เป็นต้น) ซึ่งวัตถุดิบส่วนใหญ่นำเข้ามาจากประเทศสิงค์โปร์ ฮ่องกง ญี่ปุ่น
  ไต้หวัน ยุโรป และอเมริกา
  โดยใช้สกุลเงินเหรียญสหรัฐเป็นหลักในการชำระค่าสินค้าโดยชิ้นส่วนเชิงกล ประกอบด้วย
  งานปั๊มขึ้นรูป งานตัดชิ้นงานต่างๆ wire harness งานฉีดพลาสติกและบรรจุภัณฑ์
  ซึ่งส่วนใหญ่บริษัทฯ
  ทำการจัดหาจากผู้ผลิตภายในประเทศและนำเข้าจากประเทศจีนบางส่วนเพื่อกระจายความเสี่ยงและเปรียบเทียบต้นทุน
  ทั้งนี้ สัดส่วนมูลค่าการนำเข้าของวัตถุดิบทั้งหมดเทียบกับการสั่งซื้อในประเทศ
  คิดเป็นอัตราส่วนประมาณร้อยละ 70 ต่อ 30 ในปัจจุบันบริษัทฯ มีคู่ค้าประมาณ 1,300 ราย
  โดยการสั่งซื้อในแต่ละรายจะไม่เกินร้อยละ 4.0 ของยอดการสั่งซื้อทั้งหมดของบริษัทฯ
  และคู่ค้าของเราจะต้องได้รับการรับรองมาตรฐาน ISO9001, ISO14001, ONSAS18001,
  TS16949 และอื่นๆ อีกด้วย

การวิจัยและพัฒนา

ค่าใช้จ่ายด้านการวิจัยและพัฒนาเปรียบเทียบย้อนหลัง 5 ปี

  --------------------------------------- ------------- ------- ------- ------- ------- -------
                                          หน่วย          2554    2555    2556    2557    2558

  ค่าใช้จ่ายด้านวิจัยและพัฒนาทั้งหมด               ดอลลาร์สหรัฐ    68.94   63.15   60.96   60.12   58.15
                                          (ล้าน)                                         

  สัดส่วนค่าใช้จ่ายด้านวิจัยและพัฒนาเทียบกับยอดขาย   % ของยอดขาย   5.4%    4.8%    4.5%    4.4%    4.2%
  --------------------------------------- ------------- ------- ------- ------- ------- -------

จำนวนพนักงานด้านวิจัยและพัฒนาในแต่ละศูนย์วิจัยและพัฒนา

  ------------------- ---------- ---------- ---------- --------- ----------
  ที่ตั้งศูนย์วิจัยและพัฒนา    2554       2555       2556       2557      2558

  ประเทศไทย           380        370        359        333       313

  Soest               163        170        170        175       175

  Teningen            122        118        88         85        83

  Switzerland         34         32         20         18        18

  Finland & Poland    -          23         22         23        21

  Hangzhou            45         44         45         44        49

  Gurgaon             65         45         57         64        73

  Romania             16         16         16         16        15

  East Kilbride       17         17         13         15        15

  จำนวนพนักงานรวม      842        835        790        773       762
  ------------------- ---------- ---------- ---------- --------- ----------

ในปี 2558 เดลต้าได้พัฒนาประสิทธิภาพของผลิตภัณฑ์กลุ่มพลังงาน
โดยนำเทคโนโลยีที่หลากหลายมาประยุกต์ใช้ และมุ่งพัฒนาผลิตภัณฑ์กลุ่มนี้อย่างต่อเนื่อง
เพื่อเพิ่มประสิทธิภาพในการช่วยประหยัดพลังงานและเป็นมิตรกับสิ่งแวดล้อมมากขึ้นด้วย

ศูนย์วิจัยและพัฒนาของเดลต้า 10
แห่งทั้งในทวีปเอเชียและยุโรปร่วมกับศูนย์วิจัยและพัฒนาของกลุ่มเดลต้าซึ่งตั้งอยู่ที่เมืองราเลย์
Raleigh (สหรัฐอเมริกา) และเซี่ยงไฮ้ (จีน)
ได้ร่วมกันขยายขีดความสามารถในการเป็นผู้นำด้านการวิจัยและพัฒนาผลิตภัณฑ์เพาเวอร์ซัพพลายให้มีประสิทธิภาพและประหยัดพลังงานได้มากขึ้นอย่างต่อเนื่อง
นอกจากนี้ บริษัทฯ ยังได้ร่วมมือกับมหาวิทยาลัยชั้นนำหลายแห่งเพื่อพัฒนาศักยภาพของคนรุ่นใหม่
เพราะเราตระหนักดีว่ากิจกรรมดังกล่าวจะช่วยสร้างสัมพันธภาพระยะยาวที่ดีระหว่างบริษัทฯ
และคนรุ่นใหม่ ซึ่งจะเป็นกำลังสำคัญในการพัฒนาเทคโนโลยี นวัตกรรม
ตลอดจนผลิตภัณฑ์ที่เป็นมิตรกับสิ่งแวดล้อมต่อไปในอนาคต

นอกจากนี้
เดลต้ายังร่วมกับลูกค้าสำคัญหลายรายที่เป็นผู้นำตลาดจากทั่วทุกมุมโลกในการพัฒนาเทคโนโลยี
ผลิตภัณฑ์และนวัตกรรมที่ล้ำสมัย ตลอดจนได้เริ่มบุกเบิกอุตสาหกรรมใหม่ไปพร้อมกับลูกค้าเช่นกัน
ความร่วมมือระหว่างเดลต้ากับลูกค้าตลอดจนการแลกเปลี่ยนข้อมูลซึ่งเป็นประโยชน์ต่อกันจะช่วยให้เราสามารถพร้อมรับความเปลี่ยนแปลงต่างๆ
ที่กำลังเกิดขึ้นต่อไปในอนาคตได้อย่างมีประสิทธิภาพ

การพัฒนาเทคโนโลยีและผลิตภัณฑ์ให้มีประสิทธิภาพและเป็นมิตรกับสิ่งแวดล้อมอย่างไม่หยุดยั้ง
ทำให้บริษัทฯ ก้าวขึ้นเป็นผู้นำตลาดอย่างแท้จริง
เราจะยังคงมุ่งมั่นวิจัยและพัฒนาเทคโนโลยีเพื่อการประหยัดพลังงานอย่างต่อเนื่องเพื่อตอบสนองความต้องการในอนาคตและเป็นส่วนหนึ่งในการช่วยลดมลพิษอีกด้วย

ผลิตภัณฑ์ที่ใช้กับระบบเครือข่ายคอมพิวเตอร์และระบบจัดเก็บข้อมูล (Server Storage
Networking หรือ SSN)

ทีมวิจัยและพัฒนาของเดลต้าได้สั่งสมความรู้และประสบการณ์อันยาวนานเพื่อพัฒนาผลิตภัณฑ์เพาเวอร์ซัพพลายที่ออกแบบตามความต้องการของลูกค้า
(customized power supplies)
ที่มีความซับซ้อนสูงให้กับกลุ่มลูกค้าชั้นนำในอุตสาหกรรมเทคโนโลยีสารสนเทศ ระบบเครือข่าย
และระบบโทรคมนาคม นอกจากนี้เดลต้ายังใช้ความเชี่ยวชาญของเราในการคิดค้นผลิตภัณฑ์ใหม่ๆ
ที่ล้ำหน้ากว่าเพาเวอร์ซัพพลายแบบดั้งเดิมในท้องตลาดได้สำเร็จอีกหลายรายการ
ทำให้บริษัทฯก้าวขึ้นเป็นผู้ให้บริการครบวงจรสำหรับกลุ่มผลิตภัณฑ์นี้อย่างแท้จริง

[]ในปี 2558 ที่ผ่านมา ลูกค้าให้ความสำคัญในเรื่องประสิทธิภาพมากขึ้น
โดยเฉพาะลูกค้ากลุ่มอุตสาหกรรมอินเตอร์เน็ต และเดลต้ายังได้เน้นเรื่องความหนาแน่นทางพลังงาน
(power density) ซึ่งเป็นจุดสร้างความแตกต่างให้กับผลิตภัณฑ์อีกด้วย บริษัทฯ
ได้เผชิญกับตลาดที่มีความผันผวนสูงจึงได้นำเทคโนโลยีที่ทันสมัยในการนำวงจรรวมแบบแมกเนติกส์
(integrated magnetic component design) เซมิคอนดักเตอร์ที่ทำงานได้หลายๆ
ฟังชั่นส์อยู่ในตัวเดียวกัน (semiconductor packaging) และการออกแบบเป็นโมดุล (modular
design approach) มาใช้เพื่อให้ผลิตภัณฑ์มี

ความหนาแน่นทางพลังงานและประสิทธิภาพสูงสุด
ซึ่งทำให้ผลิตภัณฑ์เพาเวอร์ซัพพลายสำหรับเซิร์ฟเวอร์ขนาด 1,200W
ของเดลต้าได้รับการจัดอันดับให้เป็นที่ 1 จากการจัดอันดับของ Ecova Plug Load Solution
และเรายังได้นำ

การออกแบบรูปแบบใหม่มาใช้เพื่อเพิ่มความหนาแน่นทางพลังงานทำให้ผลิตภัณฑ์ขนาดกำลัง 3kW
ของบริษัทฯ มีความหนาแน่นทางพลังงานที่ 60W/in3
ทั้งนี้การออกแบบในลักษณะนี้สามารถนำไปประยุกต์ใช้กับการใช้งานที่หลากหลาย เช่น
สำหรับเซิร์ฟเวอร์
ตลอดจนอุปกรณ์เครือข่ายและระบบศูนย์กลางการเก็บข้อมูลที่สามารถจ่ายแรงดันไฟฟ้าที่ (output)
12V และ 48V

นอกจากนี้
ฝ่ายวิจัยและพัฒนาของเดลต้าประเทศไทยยังประสบความสำเร็จในการปรับปรุงผลิตภัณฑ์เพาเวอร์ซัพพลายที่ออกแบบตามความต้องการของลูกค้าชนิดกระแสสลับ/กระแสตรง
(AC/DC power supply หรือ PSU) อุปกรณ์สื่อสารและรับส่งข้อมูลสำหรับภายนอกอาคาร
รวมถึงระบบ และระบบย่อยอื่นๆ ให้มีการใช้งานได้เพิ่มขึ้นและมีคุณสมบัติทางเทคนิคที่ดีขึ้นด้วย
ซึ่งได้นำไปประยุกต์ใช้ต่อเนื่องกับระบบย่อยด้านเครือข่ายและจัดเก็บข้อมูลอีกด้วย
นี่เป็นเพียงตัวอย่างหนึ่งที่แสดงให้เห็นถึงความสามารถและความมุ่งมั่นของทีมงานวิจัยและพัฒนาของบริษัทฯ
ในการพัฒนาผลิตภัณฑ์เพื่อตอบสนองความต้องการของลูกค้าให้ได้อย่างเต็มที่

โซลูชั่นสำหรับระบบจ่ายไฟฟ้าในยานยนต์ไฟฟ้า (EV)

นอกจากการใช้เพาเวอร์ซัพพลายสำหรับอุปกรณ์ประจุไฟฟ้าภายในรถแบบให้บริการครบวงจร
(AC/DC on-board charging unit) แล้ว บริษัทฯ
ยังไม่หยุดนิ่งในการพัฒนาผลิตภัณฑ์สำหรับตลาดในอุตสาหกรรมยานยนต์ให้มีความหลากหลายและมีประสิทธิภาพมากขึ้น
โดยบริษัทฯ ได้พัฒนาคอนเวอร์เตอร์ไฟกระแสตรง/กระแสตรงที่มีประสิทธิภาพสูง (DC/DC
converter) และอุปกรณ์ประจุไฟฟ้าภายในรถให้มีความหลากหลายและทันสมัยมากขึ้น และบริษัทฯ
ยังได้นำผลิตภัณฑ์ใหม่หลายชนิดออกสู่ตลาดให้กับลูกค้ารายสำคัญในปี 2558 เช่น
คอนเวอร์เตอร์กระแสตรง อุปกรณ์ชุดเชื่อมต่อระหว่างแบตเตอรี่กับชาร์จเจอร์ (Battery
Junction Box หรือ BJB) รวมถึงอุปกรณ์ที่ใช้เทคโนโลยีแบบผสมผสาน อีกด้วย

[]อุปกรณ์ประจุไฟฟ้าภายในรถ (OBC) ขนาด 7.2kW ได้รับการตอบรับจากตลาดเป็นอย่างดี
และได้นำไปใช้กับยานพาหนะหลายประเภทและรุ่น สำหรับอุปกรณ์ประจุไฟฟ้าภายในรถรุ่นที่สองขนาด
7.2kW อีกรูปแบบหนึ่งสำหรับใช้ในยานพาหนะมือสอง
กำลังพัฒนาอยู่ในขั้นตอนการออกแบบและทดสอบ (C-sample stage)
และจะได้นำไปผลิตเชิงอุตสาหกรรมในปี 2559

อุปกรณ์ประจุไฟฟ้าภายในรถขนาด 11kW แบบปรับกระแสเข้าเป็น 1 หรือ 3
เฟสได้สำหรับอุปกรณ์อัดประจุไฟฟ้ารุ่นใหม่ขนาด 11kW สามารถใช้งานได้ทั้งกับไฟฟ้า 1 และ 3
เฟสในทวีปอเมริกา ยุโรป และเอเชีย
โดยผลิตภัณฑ์นี้ถือเป็นนวัตกรรมที่ล้ำสมัยทั้งในด้านรูปลักษณ์และส่วนประกอบ
อีกทั้งยังใช้ซอฟแวร์ขั้นสูงเพื่ออำนวยความสะดวกในการใช้งาน
ผ่านการผลิตและประกอบด้วยคุณภาพมาตรฐานและมีประสิทธิภาพและความหนาแน่นทางพลังงานที่สูงอีกด้วย

เดลต้าไม่หยุดเดินหน้าพัฒนาเทคโนโลยีประจุไฟแบบไร้สาย (wireless charging)
ของเราให้เป็นเลิศอยู่เสมอ เราอยู่ในระหว่างการพัฒนาอุปกรณ์ประจุไฟขนาด 7.4kW
สำหรับรถโฟล์คลิฟท์ร่วมกับลูกค้ารายสำคัญ ซึ่งขณะนี้อุปกรณ์ตัวอย่างพร้อมให้ลูกค้าทดลองใช้งานแล้ว

[]เพาเวอร์ซัพพลายออกแบบเฉพาะสำหรับการใช้งานด้านอุตสาหกรรมและอุปกรณ์การแพทย์

ในปี 2558
ทีมงานวิจัยและพัฒนาของเดลต้าในยุโรปได้พัฒนาผลิตภัณฑ์ที่มีความคุ้มค่าและประสิทธิภาพสูงเพื่อการใช้งานด้านอุตสาหกรรมและการแพทย์หลายรูปแบบ
เช่น ระบบอัตโนมัติสำหรับโรงงาน เครอื่ งจกั รและหุ่นยนต์
และเทคโนโลยีประจุไฟฟ้าเครื่องอัลตร้าซาวด์ เครื่องช่วยหายใจและเครื่องฟอกไต เป็นต้น

การนำเทคโนโลยีกำลังไฟฟ้าและการควบคุมขั้นสูงมาประยุกต์ใช้เพิ่มช่วยให้เดลต้าสามารถพัฒนาและนำผลิตภัณฑ์ต่างๆ
ที่มีประสิทธิภาพด้านพลังงาน ความเสถียร ความยืดหยุ่นในการใช้งานในลักษณะต่างๆ
และความทนทาน ออกสู่ท้องตลาดได้อย่างต่อเนื่อง

ประสบการณ์และความชำนาญในการออกแบบระบบประจุไฟสำหรับลูกค้าชั้นนำในอุตสาหกรรมแบตเตอรี่แบบตะกั่ว-กรดทำให้ฝ่ายวิจัยและพัฒนาของเดลต้าในประเทศไทยสามารถออกแบบระบบประจุไฟชนิดเต็มรูปแบบ
ประกอบด้วย ราง ระบบแสดงผลแบบระบบเชื่อมต่ออินเตอร์เฟส (interface)
และซอฟแวร์จัดการระบบ
โดยระบบประจุไฟดังกล่าวมีความยืดหยุ่นและตรงตามลักษณะการใช้งานของลูกค้าเป็นอย่างยิ่ง
เนื่องจากสามารถใช้กับเคมีได้หลายชนิด เช่น ตะกั่ว-กรดและลิเทียม-ไออน ขนาดตั้งแต่ 100 ถึง
2,000 A/hr สำหรับโมดุลหลักประสิทธิภาพสูงขนาด 3kW
นั้นจะมีตัวควบคุมระบบเป็นตัวกำหนดลักษณะการประจุไฟ (charging profile) แบบต่างๆ
โดยระบบประจุไฟที่เป็นแบบแยกส่วน (modular) นี้สามารถนำโมดุลมาต่อขนานกันได้ตั้งแต่ 2
ถึงสูงสุด 10 โมดุล และทำให้มีกำลังประจุไฟตั้งแต่ 6kW ถึง 30kW
นอกจากนี้การแสดงผลแบบอินเตอร์เฟสยังช่วยแจ้งสถานการทำงานและการแยกกำลังไฟฟ้าของอุปกรณ์ทั้งชุด
รวมทั้งตัวควบคุมกระแส แรงดันและอุณหภูมิยังมีส่วนสำคัญในการยืดอายุแบตเตอรี่อีกด้วย

[]นอกเหนือจากความเชี่ยวชาญด้านอุปกรณ์ประจุไฟสำหรับการใช้งานเชิงอุตสาหกรรมแล้ว
เดลต้ายังได้นำเพาเวอร์ซัพพลายที่ไม่เหมือนใครและมีความซับซ้อนในการจ่ายแรงดันได้หลายเอาท์พุทสำหรับงานด้านการแพทย์ออกสู่ตลาดด้วย
อย่างเช่น
เพาเวอร์ซัพพลายสำหรับเครื่องอัลตราซาวด์ให้กับลูกค้าที่เป็นผู้ผลิตเครื่องอัลตราซาวด์ชั้นนำของโลก
สิ่งเหล่านี้เป็นอีกตัวอย่าง

ของความสำเร็จด้านการแปลงพลังงานของเดลต้าประเทศไทย

อุปกรณ์กำลังไฟฟ้าและควบคุมโซลูชั่นที่ออกแบบโดยเฉพาะสำหรับระบบพลังงานทดแทนในระดับครัวเรือน

[][][][][][][]หนึ่งในนวัตกรรมสำคัญที่ทีมวิจัยและพัฒนาในประเทศไทยและทีมงานจาก Soest
และ Teningen ประเทศเยอรมัน ได้ทำร่วมกันโนการนำประสบการณ์
ความรู้และเทคโนโลยีที่สั่งสมมากว่า 4
ทศวรรษมาบูรณาการร่วมกันโดยให้ทีมงานที่มีความเชี่ยวชาญด้านไอที อุตสาหกรรม
และการแปลงพลังงานแสงอาทิตย์มาพัฒนาให้เป็นผลิตภัณฑ์สำหรับกลุ่มธุรกิจใหม่ คือ
ระบบพลังงานทดแทนระดับครัวเรือน
ซึ่งเป็นการผสมผสานเทคโนโลยีการแปลงกระแสไฟฟ้าจากพลังงานแสงอาทิตย์ทั้งแบบที่ต่อเข้ากับระบบไฟฟ้าโดยตรงและแบบกักเก็บพลังงานสำรอง
(on-grid and backup operation)
เข้ากับคอนเวอร์เตอร์กระแสตรง/กระแสตรงแบบสองทาง (bi-directional DC/DC power
conversion) เพื่อต่อแบตเตอรี่เข้ากับระบบ
ทำให้เดลต้าประเทศไทยสามารถสร้างสรรค์ระบบผลิตและกักเก็บไฟฟ้าจากพลังงานทดแทนระดับครัวเรือน
(residential green energy and storage solution หรือ RGES)
ที่คุ้มค่าและมีเทคโนโลยีในการออกแบบให้มีประสิทธิภาพการทำงานและมีขนาดเล็ก

นอกจากนี้ระบบดังกล่าวยังได้นำเทคโนโลยีควบคุมแบบดิจิตอลเต็มรูปแบบมาใช้ในส่วนต่างๆของระบบตั้งแต่การแปลงสัญญาณแบบดิจิติตอล
(digital modulation) ไปจนถึงการแสดงผลอินเตอร์เฟสแบบไร้สาย (wireless
interface) และการแสดงผลแบบกราฟฟิคที่หน้าจอหลักของระบบเกทเวย์ (gateway) ทั้งนี้
การให้บริการครบวงจรอันทันสมัยนี้ทำให้ลูกค้าสามารถแปลงพลังงานแสงอาทิตย์เป็นไฟฟ้าได้อย่างเต็มประสิทธิภาพสำหรับการใช้งานระดับครัวเรือน
และระบบยังสามารถจ่ายไฟสำรองให้กับลูกค้าในกรณีเกิดไฟดับและเอื้อให้บริษัทฯ
ผลิตไฟฟ้าหรือผู้ดูแลระบบสามารถจำลองสถานการณ์การผลิตไฟฟ้าจริงเพื่อปรับแต่งให้โครงสร้างระบบผลิตและส่งไฟฟ้ามีเสถียรภาพมากขึ้นในอนาคต

อินเวอร์เตอร์กระแสตรง/กระแสสลับ (DC/AC Inverter) สำหรับเสาสัญญาณ 4G

นอกจากความสำเร็จด้านการวิจัยและพัฒนาของทีมเดลต้าประเทศไทยแล้ว
ทีมวิจัยและพัฒนาของเดลต้าอินเดียสามารถพัฒนาอินเวอร์เตอร์ขนาด 48V
ขึ้นมาเป็นกลุ่มผลิตภัณฑ์ใหม่ โดยใช้อุปกรณ์ควบคุม DSP (DSP control) ที่ทันสมัยและมีค่า THD
ต่ำ อีกทั้งยังผ่านมาตรฐานด้านสิ่งแวดล้อมต่างๆสำหรับอุตสาหกรรมโทรคมนาคมอีกด้วย
โดยผลิตภัณฑ์มีขนาดตั้งแต่ 300VA ถึง 3.5KVA

  []ผลิตภัณฑ์อินเวอร์เตอร์กลุ่มนี้ประกอบด้วย DC SMPS
  ของเดลต้าและระบบเสาและอุปกรณ์ติดตั้งภายนอกอาคารเพื่อให้สามารถใช้งานกับเสาสัญญาณ 4G
  จำนวนมากที่อินเดียได้
  ทั้งนี้ด้วยความสามารถในการตอบสนองความต้องการของลูกค้าได้อย่างตรงจุดและครบถ้วนนี้เองทำให้เดลต้ายังคงสามารถครองความเป็นผู้นำตลาดเพาเวอร์ซัพพลายทางด้านโทรคมนาคมนี้ได้สำหรับอินเวอร์เตอร์นี้ยังสามารถใช้กับระบบปรับอากาศสำหรับอาคารรับส่งสัญญาณโทรคมนาคมได้ด้วย
  ทำให้สามารถใช้แบตเตอรี่/ไฟฟ้าได้อย่างคุ้มค่าและลดการพึ่งพาน้ำมันดีเซลซึ่งเป็นการช่วยลดมลพิษอีกทางหนึ่ง
  ผลิตภัณฑ์นี้จะออกจำหน่ายไปทั่วโลกในช่วงปลายปี และบริษัทฯ
  ยังอยู่ในระหว่างการพัฒนาอุปกรณ์เรคติเวอร์เตอร์สำหรับใช้งานนอกอาคาร (integrated
  Rectiverter outdoor solution) ที่ติดตั้งบนเสาได้และผ่านมาตรฐาน IP 55 อีกด้วย

[]

ในปี 2558
ทีมวิจัยและพัฒนาของเดลต้าอินเดียได้เพิ่มศักยภาพด้านการพัฒนาและประสิทธิภาพผลิตภัณฑ์เป็นอย่างมากและประสบความสำเร็จในการพัฒนาผลิตภัณฑ์หลายชนิด
ได้แก่ คอนเวอร์เตอร์สำหรับกังหันลม (สำหรับกังหันขนาด 2.5 megawatt)
รวมถึงอินเวอร์เตอร์รุ่นใหม่สำหรับอุตสาหกรรมโทรคมนาคม
และเครื่องสำรองไฟสำหรับระบบไฟฟ้าพลังงานแสงอาทิตย์แบบไฮบริด (solar hybrid UPS)
โดยในปีที่ผ่านมาได้มีการนำอินเวอร์เตอร์และเครื่องสำรองไฟนี้ออกวางตลาดแล้ว
ซึ่งถือเป็นการสร้างมูลค่าเพิ่มให้กับลูกค้าเป็นอย่างมาก

ในอนาคต ทีมวิจัยและพัฒนาจะเน้นสร้างสรรค์นวัตกรรมกักเก็บและแปลงพลังงาน
คือระบบกักเก็บพลังงานแบบไฮบริดที่ใช้พลังงานแสงอาทิตย์กับแบตเตอรี่ลิเทียม-ไออนต่อพ่วงกับอุปกรณ์เก็บพลังงานอื่น
นอกจากนี้เพื่อรักษาตำแหน่งผู้นำในตลาดอินเวอร์เตอร์สำหรับพลังงานแสงอาทิตย์และลม
ทีมวิจัยและพัฒนาของเดลต้าจะมุ่งพัฒนาเทคโนโลยีเหล่านี้ควบคู่กับผลิตภัณฑ์อัดประจุไฟฟ้าและกักเก็บพลังงานอย่างไม่หยุดยั้ง

ในช่วงหลายปีที่ผ่านมา ทีมวิจัยและพัฒนาได้เร่งพัฒนาความสามารถด้านอุปกรณ์ควบคุมดิจิตอล
(digital control) และซอฟท์แวร์
และในอนาคตเราจะได้นำศักยภาพด้านระบบดิจิตอลและซอฟท์แวร์มาพัฒนาเป็นผลิตภัณฑ์และระบบต่างๆ
ต่อไป
นอกจากนี้ทีมวิจัยและพัฒนาของเดลต้ายังได้พัฒนาบริการครบวงจรสำหรับอุปกรณ์ติดตามระยะไกล
(remote monitoring) ระบบการเฝ้าระวัง (surveillance) และการรับส่งข้อมูล (data
acquisition) โดยใช้ประโยชน์จากแอพพลิเคชันคลาวด์ (cloud-based application)
และระบบซอฟท์แวร์ขนาดใหญ่เพื่อใช้ในอุตสาหกรรมโทรคมนาคม พลังงานแสงอาทิตย์และลม
รวมถึงการใช้งานในรูปแบบอื่นๆ ทั้งนี้
เทคโนโลยีซอฟแวร์และดิจิตอลเทคโนโลยีจะช่วยเปิดโอกาสทางธุรกิจของเดลต้าทั้งในตลาดอินเดียและตลาดอื่นๆ
ทั่วโลก

ทีมวิจัยและพัฒนาที่อินเดียได้ร่วมมือกับศูนย์วิจัยและพัฒนาของเดลต้าทั่วโลกในการสร้างความแข็งแกร่งให้งานด้านการวิจัยและพัฒนาของบริษัทฯ
และเพื่อนำศักยภาพด้านเทคโนโลยีมาสร้างคุณค่าให้กับลูกค้าและบริษัทฯต่อไป

ระบบแปลงพลังงานลมสำหรับบริษัทพลังงานขนาดใหญ่ (Utility Scale Power Converter
System for Megawatt Wind Turbines)

เพื่อตอบสนองความพยายามของประชากรทั่วโลกในการรณรงค์ลดการปล่อยก๊าซคาร์บอนไดออกไซด์
ทีมวิจัยและพัฒนาของเราจึงมุ่งมั่นพัฒนาระบบคอนเวอร์เตอร์
ประสิทธิภาพสูงสำหรับกังหันลมที่ออกแบบพิเศษตามความต้องการของลูกค้าและมีความทันสมัย ในปี
2558 บริษัทฯ ได้ทดสอบการใช้งานจริงระบบ DFIG สำหรับลูกค้ารายหนึ่งในอินเดีย
ตลอดจนได้ทดลองติดตั้งคอนเวอร์เตอร์แบบเต็มรูปแบบ (full power converter)
ที่ทุ่งกังหันลมหลายแห่งในอินเดีย
และทีมวิจัยและพัฒนาในอินเดียและเยอรมนีได้ร่วมมือกันพัฒนาเทคโนโลยีขั้นสูงขึ้นไปอย่างต่อเนื่อง
เช่น เทคโนโลยี FPC และ DFIG เพื่อเตรียมพร้อมในการรองรับความต้องการใหม่ๆ ในอนาคต
และทำให้เดลต้าสามารถตอบสนองความต้องการของลูกค้าได้อย่างเต็มที่
ทั้งนี้ทีมวิจัยและพัฒนาของเราในเยอรมนีได้รับเลือกให้เป็นหัวหน้าโครงการพัฒนา Eco Swing 3.6
MW High Temperature Superconducting (HTS) สำหรับกังหันลม
ซึ่งเป็นโครงการภายใต้การสนับสนุนของโปรแกรม EU Horizon 2020
ทั้งนี้เดลต้าจะนำอุปกรณ์และระบบต่างๆ คือ คอนเวอร์เตอร์ (Converter) เอ็กไซเตอร์
(Exciter) อุปกรณ์ตรวจจับเควนช์ (Quench Detection) และระบบ DAQ
มาร่วมในโครงการนี้ และในปี 2559
นี้นอกจากจะได้เห็นความพยายามในการพัฒนาผลิตภัณฑ์ใหม่อื่นๆ
แล้วก็ยังมีการเพิ่มปริมาณการผลิตจากเดิมด้วย

ทิศทางของทีมวิจัยและพัฒนาจะยังคงมุ่งมั่นพัฒนาอุปกรณ์ควบคุมกังหันลม (turbine control)
รวมถึงอุปกรณ์ที่ทำหน้าที่พยากรณ์ (prognostic) และวิเคราะห์ (diagnostic) แบบครบวงจร
โดยบริษัทฯ จะเดินหน้าพัฒนา คอนเวอร์เตอร์สำหรับบริการครบวงจรด้านแบตเตอรีกักเก็บพลังงาน
เป็นขั้นต่อไป

เพาเวอร์ซัพพลายมาตรฐานสำหรับอุตสาหกรรม

ในปี 2558 ทีมวิจัยและพัฒนาเพาเวอร์ซัพพลายสำหรับอุตสาหกรรม (Industrial Power
Supplies หรือ IPS)
ในประเทศไทยและไต้หวันประสบความสำเร็จในการพัฒนาผลิตภัณฑ์หลายชนิดซึ่งได้รับการตอบรับจากลูกค้าเป็นอย่างดี
อาทิ ผลิตภัณฑ์ในกลุ่ม DINRAIL เช่น ซีรีย์ DRM ซีรีย์ DRS และ ซีรีย์ DRL ซึ่งผลิตภัณฑ์ในซีรีย์
DRM ได้รับการออกแบบตามมาตรฐานการใช้งานในน้ำและผ่านการรับรอง GL และ ABS
สำหรับผลิตภัณฑ์ในซีรีย์นี้และซีรีย์อื่นก็ได้รับการรับรองมาตรฐานและความปลอดภัย EN61558-2-16
โดยเฉพาะหม้อแปลงไฟสำหรับใช้ใน SMPS สำหรับผลิตภัณฑ์ในซีรีย์ DRS และ DRL
มีคุณสมบัติพิเศษคือ ซีรีย์ DRS มีฟังก์ชันตัดวงจรไฟฟ้าในขณะที่ระบบมีปัญหา (fault relay)
และตัวเลือกตามมาตรฐาน NEC Class 2 สำหรับรูปแบบของตัวผลิตภัณฑ์ (form factor)
ขนาดเล็ก ส่วนซีรีย์ DRL เป็นผลิตภัณฑ์รุ่นประหยัดที่เน้นความคุ้มค่าและมีประสิทธิภาพสูง
เดลต้าได้ออกแบบผลิตภัณฑ์เพาเวอร์ซัพพลายของเราให้ตอบสนองความต้องการของลูกค้าได้หลากหลายและในช่วงราคาต่างๆ
ทำให้บริษัทฯ สามารถครองตลาดทั่วโลกได้ในเวลาอันสั้น

[]สำหรับเพาเวอร์ซัพพลายสำหรับตลาด LED นั้น เราได้พัฒนาผลิตภัณฑ์ซีรีย์ LNE
และเพาเวอร์ซัพพลายรุ่นมาตรฐานอีกหลายรุ่นสำหรับใช้งานกับด้านการแพทย์

โดยจะนำผลิตภัณฑ์ออกสู่ตลาดในปี 2559 และในปีเดียวกันนี้

บริษัทฯ จะเน้นบุกตลาดกลุ่มผลิตภัณฑ์เพาเวอร์ซัพพลายสำหรับระบบแสงสว่างกำลังสูงภายนอกอาคาร
ทั้งนี้เมื่อแบรนด์เดลต้าสำหรับผลิตภัณฑ์เพาเวอร์ซัพพลายแบบมาตรฐานได้รับความนิยมมากยิ่งขึ้น
ประกอบกับการวิจัยพัฒนาตลาดและผลิตภัณฑ์อย่างต่อเนื่อง บริษัทฯ
เชื่อมั่นว่ากลุ่มผลิตภัณฑ์นี้จะสามารถขยายส่วนแบ่งทางการตลาดในระดับโลกให้เพิ่มขึ้นได้อีกในปี
2559

แนวโน้มอุตสาหกรรม 2558/2559

แนวโน้มเศรษฐกิจ

เศรษฐกิจโลก

รายงานสถานการณ์และแนวโน้มเศรษฐกิจโลก (World Economic Situation and Prospect
หรือ WESP) ประจำปี 2559 ที่จัดทำโดยสหประชาชาติคาดการณ์ว่าเศรษฐกิจจะเติบโตร้อยละ 2.9
ในปี 2559 และร้อยละ 3.2 ในปี 2560 สำหรับเศรษฐกิจของประเทศพัฒนาแล้วจะฟื้นตัวในปี
2560 และเติบโตเกินกว่าร้อยละ 2 เป็นครั้งแรกตั้งแต่ปี 2553
ส่วนเศรษฐกิจโลกในภาพรวมยังชะงักงันอยู่ โดยอาจมีการปรับตัวดีขึ้นเพียงเล็กน้อยในปี 2560
และปี 2561 โดยมีอุปสรรคที่สำคัญ 5 ประการ คือ ความไม่แน่นอนของเศรษฐกิจระดับมหภาพ
ราคาโภคภัณฑ์ตกต่ำทำให้การค้าชะลอตัว ความผันผวนของอัตราแลกเปลี่ยนและเงินทุน
การลงทุนและการผลิตที่มีการเติบโตต่ำ
รวมถึงการขาดความเชื่อมโยงระหว่างกิจกรรมในภาคการเงินและภาคการผลิต

สภาวะเศรษกิจและตลาดจากรายงานการวิจัยตลาดของ IHS

กิจกรรมทางเศรษฐกิจของจีนจะชะลอตัวอย่างต่อเนื่อง

อัตราการเติบโตของเศรษฐกิจจีนลดลงอย่างต่อเนื่องตั้งแต่ปี 2553 เป็นต้นมา และในปี 2558
ที่ผ่านมาอัตราการเติบโตคาดว่าอยู่ที่ร้อยละ 6.8 ซึ่งลดลงจากร้อยละ 7.3 ในปี 2557 และร้อยละ
7.7 ในปี 2556 โดย IHS คาดว่าการเติบโตของจีนจะลดลงไปอยู่ที่ร้อยละ 6.3 ในปี 2559
อย่างไรก็ตาม
รัฐบาลพรรคคอมมิวนิสต์จีนได้ตั้งเป้าหมายว่าจะเพิ่มผลิตภัณฑ์มวลรวมภายในประเทศที่แท้จริง (real
GDP) ในช่วงระหว่างปี 2553 และปี 2563 ให้ได้เป็น 2 เท่า หมายความว่า
อัตราการเติบโตเฉลี่ยต่อปีจะต้องอยู่ที่ร้อยละ 6.6 ในช่วงเวลาดังกล่าว
ซึ่งถือว่าเป็นอัตราการเติบโตที่ต่ำที่สุดในช่วงเวลาที่ผ่านมา ทั้งนี้
อัตราการเติบโตที่แท้จริงอาจต่ำกว่านั้นก็ได้สำหรับปัญหา เช่น กำลังการผลิตที่มีมากเกินไป
หนี้ในระดับสูง และผลตอบแทนจากการลงทุนที่ต่ำหรือติดลบในอุตสาหกรรมหนัก สาธารณูปโภค
และเหมืองแร่
ซึ่งเป็นปัญหาเดิมและจะยังคงเป็นปัญหาต่อเนื่องซึ่งจะทำให้เศรษฐกิจยังคงไม่ฟื้นตัวต่อไป
อย่างไรก็ตามธุรกิจบริการและอุตสาหกรรมเบาซึ่งเป็นอุตสาหกรรมที่ไม่ต้องใช้การลงทุนมากนัก
(light manufacturing) กำลังปรับตัวขึ้น นอกจากนี้ธุรกิจอสังหาริมทรัพย์ก็เริ่มกระเตื้องขึ้น
เห็นได้จากการที่ตลาดกลับมาคึกคักอีกครั้งหนึ่ง
แม้ว่าธุรกิจก่อสร้างจะยังคงทรงตัวเนื่องจากยังมีอสังหาริมทรัพย์ค้างอยู่ในตลาดเป็นจำนวนมาก
นอกจากนี้ ในแง่ของนโยบายภาครัฐ
รัฐบาลจีนยังคงไม่เปลี่ยนแปลงนโยบายลูกคนเดียวและนโยบายผนวกเงินหยวนในบันทึกสิทธิพิเศษถอนเงินของไอเอ็มเอฟ
(IMF’s special drawing rights basket) ซึ่งยังมีผลกระทบอย่างมากในระยะสั้น

ราคาสินค้าโภคภัณฑ์ที่ไม่ใช่น้ำมันในตลาดโลกตกต่ำเหลือเพียง 1 ใน 3
เมื่อเทียบกับราคาเมื่อปีที่ผ่านมา และลดลงเกือบร้อยละ 60 เมื่อเทียบกับต้นปี 2557
นั้นเป็นผลจากปัจจัยหลักคือ การที่ภาคการผลิตของจีนยังคงซบเซา
ซึ่งมีผลกระทบต่อความต้องการในการนำเข้าสินค้าจากประเทศต่างๆ ของจีนด้วย ดังนั้น
การลดการผลิต จึงส่งผลให้ความต้องการสินค้าลดลงตามไปด้วย ทั้งนี้
คาดว่าแนวโน้มการลดกำลังการผลิตจะยังดำเนินต่อไป และราคาโภคภัณฑ์จะทรงตัวขึ้นในปี 2559

สำหรับราคาน้ำมันนั้นคาดว่าความต้องการที่ลดลงของตลาดจีน
ผนวกกับการเพิ่มกำลังการผลิตน้ำมันของสหรัฐอเมริกาและการตรึงกำลังการผลิตของกลุ่มโอเปคล้วนส่งผลให้ราคาน้ำมันในตลาดโลกตกต่ำ
ซึ่งจะส่งผลกระทบที่ชัดเจนกับบริษัทผลิตน้ำมันของอเมริกา ดังนั้น จึงมีการคาดการณ์ว่าสหรัฐฯ
จะปรับลดกำลังการผลิตลงประมาณ 600,000 บาร์เรลต่อวันในช่วงกลางปี 2558 ไปจนถึงกลางปี
2559 เพื่อป้องกันไม่ให้ราคาน้ำมันดิ่งลงไปมากกว่าที่เป็นอยู่ อย่างไรก็ตาม
ต้นทุนการผลิตน้ำมันที่ค่อนข้างต่ำและกำลังการผลิตที่สูงของสหรัฐฯ
นั้นเป็นปัจจัยสำคัญที่ผลักดันให้จุดคุ้มทุนต่ำลง
ซึ่งถือเป็นปัจจัยบวกที่ช่วยจำกัดความเสี่ยงด้านราคาไม่ให้พุ่งสูงขึ้นในปี 2559
และสำหรับช่วงครึ่งแรกของปี 2559 นั้น คาดว่าราคาน้ำมันและโภคภัณฑ์อื่นๆ
จะยังไม่เปลี่ยนแปลงมากนัก แต่อาจปรับตัวสูงขึ้นอย่างช้าๆ ในช่วงครึ่งหลังของปี

การคาดการณ์การเติบโตและภาวะเงินเฟ้อ (Ferecasts for Growth and Inflation)

[]

แนวโน้มตลาดผลิตภัณฑ์เพาเวอร์ซัพพลายในภูมิภาคต่าง ๆ

จากการวิเคราะห์ล่าสุดของ IHS ในเดือนกรกฎาคม 2558 ระบุว่า
ตลาดอุตสาหกรรมการผลิตเพาเวอร์ซัพพลายทั่วโลกมีมูลค่า 21,500 ล้านดอลลาร์สหรัฐ ในปี 2557
เพิ่มขึ้นร้อยละ 5.3 จากมูลค่าในปี 2556
และถือว่าเป็นอัตราการเติบโตสูงสุดในรอบหลายปีที่ผ่านมา
และคาดว่าจะเติบโตขึ้นอย่างต่อเนื่องจนถึงปี 2560 ก่อนที่จะเริ่มคงที่ในปี 2561 และปี 2562
โดยคาดว่าในปี 2562 ตลาดจะมีมูลค่าประมาณ 25,740 ล้านดอลลาร์สหรัฐ
หรือคิดเป็นจำนวนผลิตภัณฑ์สูงสุดประมาณ 4,400 ล้านชิ้นในปี 2561 นอกจากนี้ยังคาดว่า
การเติบโตดังกล่าวน่าจะได้รับอานิสงค์จากความแพร่หลายของอุปกรณ์การชาร์จไฟแบบสากลหรือแบบใช้ร่วมกันได้
(wired universal charging solution หรือ UCS) และผู้ผลิตมีแนวโน้มจะมีรายได้สูงขึ้น
เนื่องจากราคาจำหน่ายเฉลี่ยของผลิตภัณฑ์ดังกล่าวน่าจะขยับสูงขึ้นอย่างต่อเนื่อง

สำหรับปี 2557 นั้น ตลาดในเอเชียมีส่วนแบ่งตลาดสูงสุดคิดเป็นร้อยละ 65 ของรายได้ทั้งหมด
ตามมาด้วยตลาดอเมริกาที่มีส่วนแบ่งร้อยละ 20 และตลาดยุโรป ตะวันออกกลางและแอฟริกา
(EMEA) ที่ร้อยละ 15

ตลาดผลิตภัณฑ์เพาเวอร์ซัพพลายแบ่งออกได้เป็น 3 ประเภทย่อย ดังนี้

ตลาดผลิตภัณฑ์ AC-DC สำหรับผู้บริโภครายย่อย (AC-DC commodity market)

ผลิตภัณฑ์ในตลาดนี้คือ อุปกรณ์เพาเวอร์ซัพพลายสำหรับการใช้งานส่วนบุคคลของผู้บริโภครายย่อย
และเป็นตลาดที่มีการบริโภคในปริมาณที่สูง โดยมีมูลค่าตลาดรวมทั่วโลกอยู่ที่ประมาณ 10,000
ล้านดอลลาร์สหรัฐในปี 2557 และคาดว่าตลาดจะมีมูลค่าพุ่งสูงสุดไปถึงประมาณ 11,000
ล้านดอลลาร์สหรัฐในปี 2561
และในแง่ของปริมาณจำนวนหน่วยของผลิตภัณฑ์จะเพิ่มขึ้นสูงสุดประมาณปี 2560 หลังจากนั้น
คาดว่าปริมาณและมูลค่าตลาดจะลดลงตามความต้องการที่ลดลงของผลิตภัณฑ์ที่เกี่ยวเนื่องกันหลายประเภท
เช่น โทรศัพท์มือถือ และอุปกรณ์การชาร์จไฟแบบสากล (wired universal charging
solution หรือ UCS)

ผลิตภัณฑ์ที่สำคัญในกลุ่มนี้ 3 อันดับแรกในระหว่างปี 2557 ถึงปี 2562 ได้แก่ 1.
อุปกรณ์สำหรับผู้บริโภครายย่อย 2. โทรศัพท์มือถือ และ 3. คอมพิวเตอร์และอุปกรณ์สำนักงาน เช่น
เพาเวอร์ซัพพลายสำหรับโน๊ตบุ๊ค แท็บเล็ต และโทรศัพท์มือถือ เป็นต้น
ตลาดที่เติบโตเร็วสำหรับผลิตภัณฑ์กลุ่มนี้คือ อุปกรณ์การชาร์จไฟแบบไร้สาย (Wireless Power &
Charging) ในอัตราเติบโตเฉลี่ยสะสมต่อปี (CAGR) ที่ประมาณร้อยละ 87 ในระหว่างปี 2557
ถึงปี 2562

ตลาดผลิตภัณฑ์ AC-DC สำหรับภาคอุตสาหกรรม (AC-DC non-commodity market)

ผลิตภัณฑ์ในตลาดนี้คือ อุปกรณ์เพาเวอร์ซัพพลาย AC-DC ภายในเพื่อใช้งานกับอุปกรณ์อื่นๆ
ที่มีมูลค่าสูง แต่มีปริมาณการใช้ไม่สูง เช่น อุปกรณ์โทรคมนาคม/สื่อสารข้อมูล เครื่องมืออุตสาหกรรม
และเครื่องมือกการแพทย์ เป็นต้น โดยมีมูลค่าตลาดรวมทั่วโลกอยู่ที่ประมาณ 8,500
ล้านดอลลาร์สหรัฐในปี 2557 และคาดว่าตลาดจะมีมูลค่าพุ่งสูงสุดไปถึงประมาณ 11,700
ล้านดอลลาร์สหรัฐในปี 2562 ทั้งนี้
ตลาดนี้มีแนวโน้มเป็นตลาดที่มีการเติบโตอย่างรวดเร็วในระหว่างปี 2557 ถึงปี 2562
โดยมีอัตราเติบโตเฉลี่ยสะสมต่อปี (CAGR) ที่ประมาณร้อยละ 6.5
ตามทิศทางการเติบโตของตลาดเซิร์ฟเวอร์
ผลิตภัณฑ์เก็บข้อมูลในระบบคอมพิวเตอร์และคอมพิวเตอร์เครือข่าย (server, storage and
networking หรือ SSN) และตลาดผลิตภัณฑ์ระบบแสงสว่างที่ขยับขึ้นอย่างต่อเนื่อง นอกจากนี้
ยังคาดว่าตลาดผลิตภัณฑ์ AC-DC
ในภาคอุตสาหกรรมนี้จะมีรายได้เพิ่มแซงหน้าตลาดผู้บริโภครายย่อยภายในปี 2561

อย่างไรก็ตาม บทวิเคราะห์ของ IHS ระบุว่าส่วนแบ่งตลาดในทวีปเอเชียจะลดลงอย่างช้าๆ ตั้งแต่ปี
2557 ถึงปี 2562 จากสาเหตุสำคัญ 2 ประการ คือ
ความเป็นไปได้ในการย้ายฐานการผลิตจากเอเชียกลับไปยังอเมริกา
เนื่องจากมีตลาดภายในประเทศที่ดีกว่า และการเติบโตของอุปกรณ์ LED ใน 2
ภูมิภาคนี้จะช่วยผลักดันการเติบโตของตลาดนี้ ส่วนการเติบโตในตลาดยุโรป
ตะวันออกกลางและแอฟริกานั้นยังคงเป็นรอง 2 ภูมิภาคข้างต้น
และแม้ว่าในภูมิภาคดังกล่าวจะมีแนวโน้มการลงทุนและการฟื้นตัวของความมั่นใจทางธุรกิจมากขึ้น
แต่ก็ยังมิได้เห็นการฟื้นตัวทางเศรษฐกิจที่ชัดเจนแต่อย่างใด

ผลิตภัณฑ์ที่สำคัญในกลุ่มนี้ 3 อันดับแรกในปี 2559 ได้แก่ 1. อุปกรณ์แสงสว่าง 2. เซิร์ฟเวอร์ และ
3. โครงสร้างพื้นฐานสำหรับระบบโทรศัพท์มือถือ ตลาดที่เติบโตเร็วสำหรับผลิตภัณฑ์กลุ่มนี้คือ
อุปกรณ์แสงสว่างด้วยอัตราเติบโตเฉลี่ยสะสมต่อปี (CAGR) ที่ประมาณร้อยละ 25 ในระหว่างปี
2557 ถึงปี 2562 เนื่องจากอุปกรณ์ประเภทนี้ประหยัดพลังงานและมีอายุการใช้งานยาวนาน

ตลาดผลิตภัณฑ์คอนเวอร์เตอร์ DC-DC

ผลิตภัณฑ์ในตลาดนี้รวมถึงคอนเวอร์เตอร์ที่ใช้กับงานทุกประเภท อันได้แก่ คอนเวอร์เตอร์แบบกล่อง
(encapsulated) แบบชิ้นส่วน (enclosed) แบบเปิด (open frame) แบบแผงวงจร
(brick) แบบพอยน์ออฟโหลด (point-of-load) และแบบโมดุลควบคุมแรงดันไฟ (voltage
regulator module) โดยมีมูลค่าตลาดรวมทั่วโลกอยู่ที่ประมาณ 3,000 ล้านดอลลาร์สหรัฐในปี
2557 และมีแนวโน้มเป็นตลาดที่มีการเติบโตช้าแต่คงที่ในระหว่างปี 2557 ถึงปี 2562
โดยมีอัตราเติบโตเฉลี่ยสะสมต่อปี (CAGR) ที่ประมาณร้อยละ 2 นอกจากนี้
คาดว่าตลาดจะมีมูลค่าประมาณ 3,500 ล้านดอลลาร์สหรัฐในปี 2562 อย่างไรก็ตาม
แม้จะมีการวิเคราะห์ว่าตลาดนี้จะมีรายได้ลดงในปี 2560
แต่จำนวนอุปกรณ์ที่จำหน่ายได้น่าจะเพิ่มสูงขึ้นในช่วงปี 2557 ถึงปี 2562
โดยมีอัตราเติบโตเฉลี่ยสะสมต่อปี (CAGR) ที่ประมาณร้อยละ 5
ปัจจัยสำคัญที่ทำให้รายได้สำหรับกลุ่มผลิตภัณฑ์นี้เติบโตลดลงน่าจะเป็นผลจากการใช้โปรแกรม ASP
ที่ลดลงและการเปลี่ยนแปลงสัดส่วนผลิตภัณฑ์ในตลาดคอนเวอร์เตอร์ DC-DC

ผลิตภัณฑ์ที่สำคัญในกลุ่มนี้ 3 อันดับแรกในปี 2559 ได้แก่ 1. เซิร์ฟเวอร์ 2.
โครงสร้างพื้นฐานสำหรับระบบโทรศัพท์มือถือและ 3. ชิ้นส่วนสำหรับอุปกรณ์เครือข่ายและเชื่อมต่อ
(Access market) ตลาดที่เติบโตเร็วสำหรับผลิตภัณฑ์กลุ่มนี้คือ
เซิร์ฟเวอร์และอุปกรณ์เก็บข้อมูลในระบบคอมพิวเตอร์ ในอัตราเติบโตเฉลี่ยสะสมต่อปี (CAGR)
ที่ประมาณร้อยละ 6 ในระหว่างปี 2557 ถึงปี 2562

ตลาดเพาเวอร์ซัพพลาย – ส่วนแบ่งตลาดของซัพพลายเออร์

ตามข้อมูลล่าสุดของ IHS ในปี 2557
กลุ่มบริษัทเดลต้าเป็นผู้ผลิตเพาเวอร์ซัพพลายรายใหญ่ที่สุดของโลกโดยมีส่วนแบ่งตลาดถึงร้อยละ
17.5 และส่วนแบ่งตลาดคาดว่าจะเพิ่มเป็นร้อยละ 20 เมื่อการควบรวมกิจการกับ
Eltekดำเนินการเสร็จสิ้นนอกจากนี้
เดลต้ายังเป็นผู้ผลิตเพาเวอร์ซัพพลายรายใหญ่ที่สุดสำหรับตลาดเอเชีย โดยมีสัดส่วนการตลาดร้อยละ
15.6 ในปี 2557

ตลาดประเทศเศรษฐกิจเกิดใหม่และเติบโตทางด้านเทคโนโลยี

ตลาดอุปกรณ์ไฟฟ้ากำลังแบบควบคุมด้วยระบบดิจิตอล

ตลาดอุปกรณ์เพาเวอร์ซัพพลายที่ควบคุมด้วยระบบดิจิตอลทั่วโลกน่าจะมีมูลค่าอยู่ที่ประมาณ 5,000
ล้านดอลลาร์สหรัฐในปี 2559 และมีแนวโน้มเพิ่มไปอยู่ที่ 10,500 ล้านดอลลาร์สหรัฐในปี 2562
ขณะที่อุปกรณ์แบบอนาล็อกจะมีมูลค่ารวมประมาณ 1,800 ล้านดอลลาร์สหรัฐในปี 2559
สำหรับมูลค่าตลาดเพาเวอร์ซัพพลายแบบควบคุมด้วยระบบดิจิตอลสำหรับภาคอุตสาหกรรมทั่วโลกคาดว่ามีมูลค่าประมาณ
4,000 ล้านดอลลาร์สหรัฐในปี 2559 และมีอัตราเติบโตเฉลี่ยสะสมต่อปี (CAGR) ร้อยละ 31.8
ในระหว่างปี 2557 ถึงปี 2562 ส่วนมูลค่าตลาดอุปกรณ์แบบอนาลอกจะลดลงไปอยู่ที่ 5,600
ล้านดอลลาร์สหรัฐในปี 2559 หรือลดลงคิดเป็นร้อยละ 11.4 ในระหว่างปี 2557 ถึงปี 2562

การผลิตอัจฉริยะ (Intelligent production) เทคโนโลยีการเชื่อมต่อเครือข่าย (M2M) และ
การเชื่อมต่อทุกสิ่งผ่านอินเตอร์เน็ต (Internet of Everything)

[]เทคโนโลยีอัจฉริยะ (Smart technology) เช่น การผลิตแบบอัจฉริยะ (smart
manufacturing) อุปกรณ์ที่ใช้เทคโนโลยีแบบการเรียนรู้ด้วยตัวเอง (smart self-learning
machine) และการใช้อินเตอร์เน็ตเชื่อมต่อทุกสิ่งในภาคอุตสาหกรรม (Internet of
Industrial Things) ได้กลายเป็นเทคโนโลยีที่สำคัญมากขึ้นในปัจจุบัน นอกจากนี้
การใช้หุ่นยนต์โดรน ยานยนต์ไร้คนขับ เซ็นเซอร์อัจฉริยะ ตลอดจน
อุปกรณ์อำนวยความสะดวกอัจฉริยะต่างๆ ก็ยิ่งถูกนำมาใช้งานมากขึ้นเรื่อยๆ

จากการคาดการณ์ของ BI Intelligence ในระหว่างปี 2557 ถึงปี 2562
อัตราเติบโตเฉลี่ยสะสมต่อปี (CAGR) ของเทคโนโลยีการใช้อินเตอร์เน็ตเชื่อมต่อทุกสิ่ง
(Internet of Things) จะอยู่ที่ประมาณร้อยละ 35 และ IC Insight
คาดว่าเทคโนโลยีนี้จะมีมูลค่าตลาดทั่วโลกเพิ่มจาก 1,700 ล้านดอลลาร์สหรัฐเป็น 3,100
ล้านดอลลาร์สหรัฐในช่วงปี 2558 ถึงปี 2562 นอกจากนี้การคาดการณ์โดย Frost & Sullivan
(F&S) ยังระบุว่าตลาดการใช้อินเตอร์เน็ตเชื่อมต่อทุกสิ่งในเชิงอุตสาหกรรม (Internet of
Industrial Things หรือ IoIT) ซึ่งเป็นตลาดใหม่จะมีมูลค่าสูงถึง 420,000 ล้านยูโร
และมีการใช้อุปกรณ์และเครื่องมือกว่า 12,000 ล้านชิ้นเชื่อมต่อกันโดย
ใช้เทคโนโลยีการเชื่อมต่อระหว่างอุปกรณ์ต่ออุปกรณ์ (Machine2Machine หรือ M2M) ภายในปี
2563

รายงานของ IHS ระบุว่าการเติบโตของตลาดชิ้นส่วนไมโครคอนโทรลเลอร์ (Micro
Controller Unit หรือ MCU)
นั้นสัมพันธ์กับการใช้เทคโนโลยีการใช้อินเตอร์เน็ตเชื่อมต่อทุกสิ่งที่แพร่หลายขึ้น โดยชิ้นส่วน MCU
นี้สามารถใช้ได้กับรถยนต์ อุปกรณ์อิเล็กทรอนิกส์ที่สวมใส่ได้ ระบบจัดการอาคารอัตโนมัติ
รวมถึงอุปกรณ์ที่มีการเชื่อมต่ออินเตอร์เน็ตอื่นๆ ด้วย ทั้งนี้
คาดว่าอัตราเติบโตเฉลี่ยสะสมต่อปีของผลิตภัณฑ์นี้จะอยู่ที่ร้อยละ 11 โดยปรับตัวสูงขึ้นจาก 1,700
ล้านดอลลาร์สหรัฐในปี 2557 เป็น 2,800 ล้านดอลลาร์สหรัฐในปี 2562

เทคโนโลยีที่เกี่ยวกับกระบวนการรับรู้ (Cognitive Technology)

IBM คาดการณ์ว่าอนาคตของเทคโนโลยีการใช้อินเตอร์เน็ตเชื่อมต่อทุกสิ่งจะมีคุณสมบัติด้าน
“การรับรู้” ซึ่งหมายถึงความสามารถในการคิด เรียนรู้ และเข้าใจ โดยเป็นการรับรู้
วิเคราะห์และเข้าใจข้อมูลที่ส่งมาจากอุปกรณ์ต่างๆ เช่น อุปกรณ์อิเล็กทรอนิกส์ที่สวมใส่ได้ รถยนต์
และอุปกรณ์อำนวยความสะดวกในครัวเรือน ผ่านเซ็นเซอร์ที่ตรวจจับความเคลื่อนไหว ความปลอดภัย
และอื่นๆ อย่างไรก็ตาม กว่าร้อยละ 80
ของข้อมูลเหล่านี้เป็นสิ่งที่มองไม่เห็นและไม่สามารถเข้าใจได้
แต่ด้วยเทคโนโลยีเสมือนสมองมนุษย์แล้วข้อมูลเหล่านี้จะกลายเป็นสิ่งที่มองเห็นและเข้าใจได้
อย่างไรก็ตาม การจำลองการทำงานของคอมพิวเตอร์แบบใช้กระบวนการรับรู้ (cognitive
computing) นั้น ต้องอาศัยระบบเรียนรู้ที่บูรณาการกระบวนต่างๆ เข้าด้วยกัน เช่น
การทำเหมืองข้อมูล (data mining) การรับรู้รูปแบบ และการประมวลภาษามนุษย์
เพื่อให้สามารถเลียนแบบการทำงานของสมองมนุษย์ได้
เป้าหมายของการคิดค้นเทคโนโลยีที่มีกระบวนการรับรู้
ก็เพื่อให้สามารถสร้างระบบไอทีที่ทำงานได้อัตโนมัติ และสามารถแก้ปัญหาต่างๆ
ได้โดยไม่ต้องพึ่งพามนุษย์ ทั้งนี้ เทคโนโลยีดังกล่าวจะเปลี่ยนแนวทางและการดำเนินชีวิต
ตลอดจนวิถีชีวิตของผู้คนในอนาคตอีกด้วย

Allied Market Research
ประมาณการว่าตลาดเทคโนโลยีที่เกี่ยวกับกระบวนการรับรู้จะมีรายได้ทั่วโลกประมาณ 13,700
ล้านดอลลาร์สหรัฐภายในปี 2563 ซึ่งถือว่าเป็นอัตราเติบโตเฉลี่ยสะสมต่อปี (CAGR) ร้อยละ 33.1
ในระหว่างปี 2558 ถึงปี 2563 โดยธุรกิจการแพทย์ ค้าปลีก การธนาคาร การเงิน ตลอดจน ไอที
ความปลอดภัย และโทรคมนาคม
จะเป็นตลาดหลักของเทคโนโลยีนี้และความสามารถในการประมวลภาษามนุษย์จะเป็นปัจจัยสำคัญที่สุดในการสร้างรายได้
ภูมิภาคเอเชียแปซิฟิก อเมริกาใต้ ตะวันออกกลาง
และแอฟริกาจะเป็นตลาดหลักที่เทคโนโลยีนี้เติบโตทางธุรกิจสูงสุด

ตลาดอาคารอัจฉริยะและตลาดของระบบจัดการและควบคุมอาคารอัตโนมัติ

R&R Research คาดว่าตลาดอาคารอัจฉริยะจะมีมูลค่าสูงขึ้นจาก 7,300 ล้านดอลลาร์สหรัฐ เป็น
36,400 ล้านดอลลาร์สหรัฐในระหว่างปี 2558 ถึงปี 2563 โดยมีอัตราเติบโตเฉลี่ยสะสมต่อปี
(CAGR) ที่ดีมากอยู่ที่ร้อยละ 38 ในช่วงเวลาดังกล่าว ทั้งนี้ ยุโรปถือเป็นตลาดที่ใหญ่ที่สุด
ในด้านการรับเอาเทคโนโลยีอาคารมาใช้ ตามมาด้วยเอเชียแปซิฟิก
ซึ่งเป็นตลาดที่มีการเติบโตอย่างรวดเร็วและมีอัตราเติบโตเฉลี่ยสะสมต่อปี (CAGR) ที่ร้อยละ 47.8
ปัจจัยที่ทำให้ตลาดอาคารอัจฉริยะขยายตัวคือ นโยบายส่งเสริมการประหยัดพลังงานของรัฐบาลต่างๆ
รวมถึงราคาพลังงานที่สูงขึ้นเรื่อยๆ
และยังมีการคาดการณ์ว่าความต้องการพลังงานทั่วโลกจะเพิ่มขึ้นถึงร้อยละ 40 ในช่วงปี 2553 ถึงปี
2583

ปัจจุบัน อาคารมากกว่าร้อยละ 75 ไม่ได้ใช้ระบบควบคุมแบบอัจฉริยะ และ BSRIA’s
predictions คาดว่าตลาดระบบจัดการและควบคุมอาคารอัตโนมัติ (Building Automation &
Control Systems หรือ BACS) และระบบจัดการพลังงานสำหรับอาคาร (Building Energy
Management System หรือ BEMS) จะมีอัตราเติบโตเฉลี่ยสะสมต่อปี (CAGR) ที่ร้อยละ 10
ถึงร้อยละ 11 จนกระทั่งถึงปี 2563 และด้วยเหตุนี้เอง
บริษัทที่มีความชำนาญด้านเทคโนโลยีหลายรายจึงได้เข้ามาบุกตลาดดังกล่าว
โดยมีระบบและผลิตภัณฑ์หลายรูปแบบออกสู่ตลาด เช่น
ระบบอาคารอัตโนมัติและจัดการพลังงานผ่านคลาวด์ (cloud based BACS and Energy
Management Systems) เทคโนโลยีการใช้อินเตอร์เน็ตเชื่อมโยงทุกสิ่ง (IoT)
ความปลอดภัยในระบบออนไลน์ อุปกรณ์ควบคุมห้องที่สื่อสารกันได้ (communicating room
controller) ระบบแสงสว่าง LED อุปกรณ์ควบคุมทำความร้อนอัจฉริยะ
และระบบจัดการพลังงานระดับครัวเรือนแบบอัจฉริยะ เป็นต้น ตามการประเมินของ BSRIA ระบุว่า
ตลาดลูกค้ากลุ่มครัวเรือนจะมีสัดส่วนสูงสุดที่ร้อยละ 50 ตามมาด้วยกลุ่มอาคารพาณิชย์ที่ร้อยละ 38
และโรงแรมที่ร้อยละ 12

อุปกรณ์กักเก็บพลังงาน (Energy Storage) อุปกรณ์กักเก็บพลังงานแสงอาทิตย์ (PV+Storage)
และอุปกรณ์แปลง

พลังงานแสงอาทิตย์ (PV Inverter)

[]อุปกรณ์กักเก็บพลังงานมีหลายรูปแบบและมีลักษณะการใช้งานที่หลากหลาย
การเก็บพลังงานอาจทำได้โดยอาศัยล้อตุนกำลัง (flywheels) การเก็บพลังงานในรูปความร้อน
เซลล์เชื้อเพลิง แบตเตอรี และอื่นๆ และ IHS พยากรณ์ว่าภายในปี 2561
จะมีการเก็บพลังงานไว้ถึง 3.6 GW ในระบบเก็บพลังงานรูปแบบใหม่
ซึ่งถือว่าเป็นปริมาณที่มากกว่าจำนวนพลังงาน 231 megawatts (MW) ที่เก็บไว้ในปี 2557 ถึง 15
เท่า
เนื่องจากความต้องการใช้ไฟฟ้าที่มากขึ้นและการคิดค้นการใช้พลังงานทดแทนมาผลิตไฟฟ้ามากขึ้น

ตลาดพลังงานแสงอาทิตย์ระดับครัวเรือนและการกักเก็บพลังงานน่าจะเติบโต ตามทฤษฎี factor
10 ในช่วงปี 2557 ถึงปี 2561 โดยจะมีขนาดมากกว่า 900 megawatts ในปี 2561 ดังนั้น
การใช้ไฟฟ้าแบบสายส่งจะลดลงมากกว่าร้อยละ 60
เมื่อนำระบบกักเก็บไฟฟ้าจากพลังงานแสงอาทิตย์มาใช้แทนที่
ทำให้สามารถลดการพึ่งพาการผลิตไฟฟ้าจากการใช้ไฟฟ้าในระบบสายส่งได้ นอกจากนี้
การใช้ระบบกักเก็บพลังงานยังได้รับความนิยมมากขึ้นเนื่องจากช่วยให้ลูกค้าระดับครัวเรือนและบริษัทต่างๆ
สามารถประหยัดค่าพลังงานได้
โดยการชาร์จแบตเตอรีในช่วงเวลาเย็นเมื่อค่าไฟฟ้าถูกลงเมื่อเทียบกับช่วงเวลากลางวัน

[]นอกจากนี้แล้ว ราคาแบตเตอรีลิเทียม-ไออนยังได้ปรับลดลงอย่างรวดเร็ว หรือประมาณร้อยละ
50 ในช่วง 3 ปีที่ผ่านมาเนื่องจากมีการผลิตในเชิงพาณิชย์มากขึ้น
และได้มีการนำเทคโนโลยีดังกล่าวไปใช้อย่างแพร่หลายทั้งในอุตสาหกรรมอุปกรณ์อิเล็กทรอนิกส์ขนาดเล็กและอุตสาหกรรมยานยนต์

IHS ยังคาดการณ์ด้วยว่าตลาดอุปกรณ์แปลงพลังงานแสงอาทิตย์จะกระเตื้องขึ้นมาอีก
โดยมีรายได้เพิ่มขึ้นอีกกว่าร้อยละ 10 จาก 6,600 ล้านดอลลาร์สหรัฐในปี 2557 เป็น 7,500
ล้านดอลลาร์สหรัฐในปี 2561 และในปีเดียวกันนั้นเอง
จำนวนอินเวอร์เตอร์ที่ขายได้ทั้งหมดน่าจะอยู่ที่ใกล้เคียงกับ 70 GW ของไฟฟ้ากระแสตรง
(AC)เนื่องจากมีความต้องการเพิ่มขึ้นในตลาดจีน ญี่ปุ่น และประเทศเศรษฐกิจเกิดใหม่อื่นๆ

สำหรับอินเวอร์เตอร์กำลังไฟต่ำแบบ 3 เฟส เช่น ขนาดต่ำกว่า 36 kW จะมียอดขายสูงสุด
หรือคิดเป็นร้อยละ 34 ของส่วนแบ่งตลาดทั้งหมดในปี 2561
เนื่องจากผลิตภัณฑ์ประเภทนี้จะได้รับความนิยมมากขึ้นในกลุ่มลูกค้าที่ใช้งานเชิงพาณิชย์หรือติดตั้งบนอาคารขนาดใหญ่
เช่น ในจีน สหรัฐอเมริกา และตลาดที่สำคัญอื่นๆ อีกด้วย

ยานยนต์ที่เชื่อมต่อกับระบบผลิตไฟฟ้า (Vehicle to the Grid หรือ V2G)

สำหรับตลาดอุปกรณ์กักเก็บพลังงานนั้น มีโอกาสทางธุรกิจที่น่าสนใจคือ
การใช้ยานยนต์เชื่อมต่อกับระบบผลิตไฟฟ้าแบบสายส่ง (Vehicle to the Grid หรือ V2G)
ซึ่งเป็นการใช้รถยนต์แทนแบตเตอรีเพื่อเก็บพลังงานสำหรับใช้ในครัวเรือน เช่นรถรุ่น Tesla ขนาด
85 kWh สามารถให้ไฟฟ้ากับครอบครัวที่ใช้ไฟฟ้าเฉลี่ย 11 kWh/วัน ได้นานกว่า 7 วัน
และมีการคาดการณ์ว่าในระหว่างปี 2558 ถึงปี 2563 ยอดขายรถยนต์แบบ V2G จะเพิ่มขึ้นจาก
103,900 คัน เป็น 1.06 ล้านคัน ซึ่งถือว่าเป็นอัตราเติบโตเฉลี่ยสะสมต่อปี (CAGR) ที่ร้อยละ 59
การวิจัยของ ZigBee ยังระบุด้วยว่า มูลค่าตลาดของเทคโนโลยีนี้จะมีอัตราเติบโตเฉลี่ยสะสมต่อปี
(CAGR) ที่ร้อยละ 46.8 หรือ เพิ่มขึ้นจาก 1,500 ล้านดอลลาร์สหรัฐ เป็น 10,500
ล้านดอลลาร์สหรัฐในระหว่างปี 2558 ถึง 2563

ทิศทางการดำเนินธุรกิจในปี 2559

ภาพรวมการดำเนินงานของเดลต้าประเทศไทย

เนื่องจากปัจจุบันอุตสาหกรรมโดยรวมกำลังก้าวเข้าสู่ยุคแห่งการปฏิวัติโลกอุตสาหกรรมครั้งที่ 4
(industry 4.0) เดลต้าประเทศไทยจึงหันมาให้ความสำคัญกับการใช้ระบบอัตโนมัติ โดยในช่วงปี
2558 บริษัทฯ ประสบความสำเร็จในการดำเนินโครงการที่ใช้ระบบอัตโนมัติ มากกว่า 100
โครงการ
เพื่อการปรับปรุงประสิทธิภาพการผลิตพร้อมกับการพัฒนาคุณภาพโดยรวมเพื่อรับมือกับปัญหาการขาดแคลนแรงงานไทยที่เกิดขึ้นอย่างต่อเนื่อง
เดลต้าประเทศไทยได้ตัดสินใจกระจายการผลิตที่ต้องใช้แรงงานเป็นหลักไปต่างประเทศ ทั้งนี้ในปี
2558 บริษัทฯ ได้เริ่มสร้างโรงงานแห่งใหม่ที่ประเทศเมียนมาร์ เพื่อการผลิต ผลิตภัณฑ์แมกเนติก
โรงงานแห่งใหม่นี้อยู่ในระหว่างการก่อสร้างและจะเริ่มดำเนินการได้ในเดือนกุมภาพันธ์ 2559

บริษัทฯ ได้ปรับการดำเนินงานให้สอดคล้องกับการตลาดที่เปลี่ยนแปลงในหลายรูปแบบ หนึ่งในนั้นคือ
ระบบการจัดการคุณภาพทั้งนี้เพื่อเป็นการยกระดับคุณภาพให้ถึงขั้นสูงสุดตามมาตรฐานสากล
โดยล่าสุดนี้บริษัทฯ ได้รับการรับรองมาตรฐาน ISO 13485
(ระบบบริหารคุณภาพสำหรับผลิตภัณฑ์อุปกรณ์การแพทย์) นอกจากนี้ ในปี 2558
เรายังได้ริเริ่มกิจกรรม "การวินิจฉัยคุณภาพ" “Quality Diagnosis”
ซึ่งอยู่ในแผนงานที่จะจัดขึ้นอย่างต่อเนื่องสามปี วัตถุประสงค์หลักของกิจกรรมนี้คือ
การชี้ให้เห็นถึงโอกาสในการปรับปรุงคุณภาพของกระบวนการผลิตในการปฏิบัติงานแต่ละวัน
อีกทั้งเพื่อปรับตัวให้เข้ากับธุรกิจรูปแบบใหม่
และความสามารถในการให้บริการลูกค้าระดับไฮเอนด์ได้อย่างพึงพอใจ

เพื่อการมีส่วนร่วมในการต่อสู้กับการเปลี่ยนแปลงสภาพภูมิอากาศโลก บริษัทฯ
ได้พัฒนาระบบการจัดการพลังงาน (EnMS)
ที่ช่วยลดการใช้พลังงานในระบบโดยรวมด้วยการลดสัดส่วนของปริมาณการใช้ไฟฟ้าต่อปริมาณการผลิต
(electricity intensity)โดยมีโครงการต่างๆ เข้าร่วมสนับสนุนการลดการใช้พลังงานนี้รวม
65 โครงการในช่วงปี 2558 ซึ่งโดยรวมแล้วสามารถประหยัดปริมาณการใช้ไฟฟ้าได้ประมาณ
8,282,600 กิโลวัตต์ชั่วโมงต่อปี คิดเป็นสัดส่วนการลดลงถึงร้อยละ 65 จากปีฐาน
ซึ่งสูงกว่าเป้าหมายที่ตั้งไว้ที่ร้อยละ 50

กลุ่มธุรกิจเพาเวอร์ซัพพลายสำหรับระบบโทรคมนาคมในประเทศอินเดีย

ในปี 2558 ธุรกิจโทรคมนาคมของเดลต้าอินเดีย เติบโตต่อเนื่องอีกร้อยละ 15 ต่อจากปี 2557
ที่เพิ่มขึ้นถึงร้อยละ 44
และเป็นอีกครั้งหนึ่งที่เดลต้าอินเดียครองส่วนแบ่งการตลาดอันดับหนึ่งด้วยส่วนแบ่งตลาดถึงประมาณร้อยละ
60

ปี 2558 ถือว่าเป็นปีที่ดีที่สุดปีหนึ่งสำหรับตลาดโทรคมนาคมในประเทศอินเดีย การเปิดตัวโครงข่าย
4G LTE ที่ครอบคลุมทั้งประเทศโดยใช้เครือข่าย Rel-Jio ประกอบกับการปรับปรุง
ฐานส่งสัญญาณใหม่ของ Indus และ Bharti
ทำให้อุปสงค์โดยรวมมากขึ้นส่งผลให้ทั้งรายได้และอัตตราการเติบโตเพิ่มขึ้น
ทั้งนี้เป็นเพราะความสามารถของเดลต้าอินเดียในการนำเสนอผลิตภัณฑ์ และโซลูชั่นที่หลากหลาย
เช่นการแปลงพลังงาน SMCs ระบบทำความเย็น ไฮบริด และโซลูชั่นของพลังงานหมุนเวียน
และการให้บริการแบบ end-to-end ทำให้บริษัทฯ
นำหน้าคู่แข่งและเป็นที่ยอมรับในวงการว่าเป็นพันธมิตรที่เชื่อถือได้

การเปิดตัวเครือข่าย Rel-Jio ที่เลื่อนจากกำหนดเดิมในเดือนธันวาคมปี 2558 ไปเป็นไตรมาสที่
1 ของปี 2559 จะเป็นการเขย่าวงการตลาดโทรคมนาคมของอินเดีย และเพื่อรองรับการแข่งขันนี้
Airtel
ซึ่งเป็นผู้ประกอบการโทรคมนาคมที่ใหญ่ที่สุดของอินเดียได้ตั้งเป้าการลงทุนไว้ถึงประมาณหนึ่งหมื่นล้านเหรียญสหรัฐในช่วง
3 ปีข้างหน้าเพื่อขยายเครือข่าย 4G/3G ขณะเดียวกันปีนี้ Vodafone
ก็วางแผนการการลงทุนไว้ประมาณสองพันล้านเหรียญสหรัฐ และ Idea
ก็เตรียมลงทุนประมาณเจ็ดร้อยล้านเหรียญสหรัฐ เช่นกัน

การปรับปรุง ฐานส่งสัญญาณ 3G/4G ประกอบกับการที่ภาครัฐ
ให้ความสำคัญในการปรับปรุงคุณภาพเครือข่าย
จะเป็นการจุดประกายให้กับของผู้ประกอบการที่เกี่ยวข้อง
ทั้งนี้มีการเติบโตทางด้านการใช้ข้อมูลที่สูงขึ้น และเชื่อว่าจะยังคงเพิ่มขึ้นอีกต่อไป

ในปี 2559 นอกจากนี้ภาคผู้ประกอบการและผู้ดำเนินงานด้านโครงสร้างพื้นฐานโทรคมนาคมก็
มีการควบรวมและซื้อกิจการหลายแห่งและมีแนวโน้มที่จะเกิดขึ้นต่อไปในปี 2559
สำหรับเป้าหมายธุรกิจของเดลต้าอินเดียในปี 2559 ก็ยังคงมุ่งเน้นนวัตกรรม
การพัฒนาผลิตภัณฑ์ใหม่และโซลูชั่นใหม่ๆ รวมถึงการปรับปรุงคุณภาพผลิตภัณฑ์
และแสวงหาตลาดนอกกลุ่มโทรคมนาคม

ธุรกิจเพาเวอร์ซัพพลายสำหรับระบบโทรคมนาคมในภูมิภาคยุโรป ตะวันออกกลาง และแอฟริกา
(EMEA)

ตลาด EMEA ในปี 2558 ถูกกดดันด้วยการอ่อนค่าของเงินยูโร
ความไม่แน่นอนของการเปิดตัวเครือข่าย LTE การลดลงของราคาน้ำมัน
และปัญหาทางการเมืองโดยเฉพาะในภูมิภาคตะวันออกกลาง แอฟริกา และตุรกี ทั้งนี้ ปัจจัยต่างๆ
ดังกล่าวส่งผลกระทบต่อแผนการลงทุนของลูกค้ารายใหญ่ของบริษัทฯ
แม้จะต้องเผชิญกับความท้าทายทางการตลาดจากปัจจัยดังกล่าว ทีม EMEA
ก็ยังคงรักษาธุรกิจกับผู้ประกอบการมือถือรายใหญ่ในภูมิภาคไว้ได้เกือบทั้งหมด ในปี 2558
การลงทุนโครงสร้างพื้นฐานสำหรับเครือข่าย LTE ในประเทศเยอรมนี
และสหราชอาณาจักรถือว่าค่อนข้างล่าช้า แต่ทีม EMEA
ก็ได้ใช้ความพยายามถึงที่สุดที่จะเกาะติดความคืบหน้าของกำหนดการเริ่มใช้งานของทั้งเครือข่าย
LTE เครือข่าย 3G รูปแบบใหม่และธุรกิจ TPS โซลูชั่นของประเทศหลักๆในประเทศกลุ่ม EMEA
โดยแนวทางการตลาดของบริษัทฯ จะมุ่งเน้น
ธุรกิจไฮบริดจ์โซลูชั่นและโซลูชั่นการจัดการข้อมูลพลังงานที่จะช่วยให้ลูกค้าประหยัดพลังงานและลดต้นทุนค่าใช้จ่าย
เนื่องจากธุรกิจที่กล่าวมามีศักยภาพสำหรับการเติบโตในปี 2559 ทางบริษัทฯ
จึงให้ความสำคัญที่จะลงทุนศึกษา
และจัดสรรทรัพยากรเพิ่มเติมเพื่อตั้งสำนักงานขายและบริการที่ใกล้กับลูกค้ากลุ่มนี้

เพาเวอร์ซัพพลายมาตรฐานสำหรับภาคอุตสาหกรรม (Delta Standard Industrial Power
Supply)

ปี 2558 ถือเป็นปีที่ดีสำหรับทีมเพาเวอร์ซัพพลายมาตรฐานสำหรับภาคอุตสาหกรรม (IPS)
แม้จะต้องเผชิญกับสภาวะตลาดที่ท้าทาย มีการออกผลิตภัณฑ์ใหม่ที่ออกแบบในไต้หวันและไทย มากกว่า
70 ผลิตภัณฑ์ และยังมีผลิตภัณฑ์ใหม่อีกสองชุดออกมานำเสนอ มีโครงการผลิตภัณฑ์ IPS
ที่มีการกำหนดคุณสมบัติโดยเดลต้าเองมากกว่าหกโครงการ ชุดผลิตภัณฑ์ซีรีย์ใหม่ที่กล่าวถึงคือชุด LNE
สำหรับ LED driver และชุด CliQ M DIN rail power supply
ที่มีประสิทธิภาพสูงออกแบบในประเทศไทย
โดยผลิตภัณฑ์ชุดใหม่นี้เป็นอุปกรณ์ที่ให้กำลังงานสูงสุดชุดหนึ่ง เมื่อเทียบกับผลิตภัณฑ์ที่คล้ายคลึงกัน

ปี 2559 จะเป็นปีที่มีการลงทุนอย่างมีนัยสำคัญทั้งด้าน R&D
และฝ่ายขายที่ทำหน้าที่ติดต่อลูกค้าโดยตรง
การลงทุนเหล่านี้เป็นสิ่งจำเป็นที่จะช่วยผลักดันการเติบโตของอุปสงค์ในสินค้าของบริษัทฯ
และเพิ่มช่องทางการขาย ด้วยการการลงทุนมากกว่าร้อยละ 20 ในทรัพยากร ทั้งใน R&D
และแผนกขาย ทีม IPS คาดว่าจะสามารถนำเสนอผลิตภัณฑ์ใหม่ได้มากกว่าที่ทำในปี 2558
และจะสามารถเพิ่มฐานลูกค้ารายใหญ่ได้อย่างมีนัยสำคัญ โดยเฉพาะลูกค้าในยุโรปตะวันออกกลาง
แอฟริกา และสหรัฐอเมริกา นอกจากนี้ ทีม IPS จะยังคงปรับปรุงการให้บริการ
และความหลากหลายของผลิตภัณฑ์อย่างต่อเนื่อง พร้อมกับปรับแต่งรูปแบบการดำเนินงานทางธุรกิจ
อย่างเช่น ปรับปรุงรูปโฉมโฮมเพจและช่องทางสู่การรับรู้ข้อมูลทางคอมพิวเตอร์ของบริษัทคู่ค้า
ซึ่งช่วยให้ลูกค้ารับทราบข้อมูลที่สำคัญทางธุรกิจ เช่น จำนวนสินค้าที่มีอยู่
และกำหนดการวางผลิตภัณฑ์ใหม่ๆ สำหรับโครงการที่สำคัญอื่นๆ
ที่ได้วางแนวทางไว้แล้วส่วนมากเป็นงานสนับสนุนด้านการตลาดให้กับคู่ค้า เช่น
การออกโฆษณาร่วมกัน และการออกแบบการจัดแสดงงานที่น่าประทับใจมากขึ้น

ภูมิภาคเอเชียตะวันออกเฉียงใต้ (SEA) ออสเตรเลียและนิวซีแลนด์ (ANZ)

อุปกรณ์อัตโนมัติที่ใช้ในภาคอุตสาหกรรม (Industrial Automation - IA)

ในฐานะที่เป็นผู้ผลิตอุปกรณ์อัตโนมัติที่ใช้ในภาคอุตสาหกรรมชั้นนำ
เดลต้าได้นำเสนอผลิตภัณฑ์ที่มีประสิทธิภาพและเชื่อถือได้พร้อมโซลูชั่นที่จะให้บริการลูกค้าได้ทั่วโลก
ทั้งนี้ บริษัทฯ ได้เน้นการนำเสนอกลุ่มผลิตภัณฑ์หลากหลายรูปแบบ เช่น ไดร์ฟ คอนโทรลเลอร์
ตัวจับความเคลื่อนไหว เซ็นเซอร์ อุปกรณ์การสื่อสาร และซอฟต์แวร์
พร้อมกับให้ความร่วมมือกับผู้ผลิตเครื่องมือในการพัฒนาอุปกรณ์ในการใช้งานด้านต่างๆ เช่น สิ่งทอ
รถยก และลิฟท์ พลาสติกและยาง งานพิมพ์และบรรจุภัณฑ์ และอุปกรณ์อิเล็กทรอนิกส์นอกจากนี้บริษัทฯ
ยังให้บริการโซลูชั่นที่เกี่ยวกับการประหยัดพลังงาน ระบบขับเคลื่อน
ระบบการควบคุมการจัดการสิ่งอำนวยความสะดวก โซลูชั่นที่เกี่ยวกับการมองเห็นและการเฝ้าระวัง
สถานีหุ่นยนต์
โซลูชั่นที่เกี่ยวกับพลังงานคุณภาพและโรงงานอัตโนมัติสำหรับอุปกรณ์ไฟฟ้าและอุปกรณ์ไฮเทค
น้ำมันและก๊าซ สารเคมี โลหะวิทยา การขนส่งและภาคการก่อสร้างในเขตเทศบาลเมือง
เดลต้าได้อุทิศตัวให้กับอุตสาหกรรมโรงงานอัตโนมัติมาเป็นเวลานาน
และมีความเชี่ยวชาญในภารกิจนี้เป็นอย่างดี ด้วยการวิจัยและพัฒนาทำให้
เดลต้ามีสายผลิตภัณฑ์ระบบอัตโนมัติที่สมบูรณ์แบบ ซึ่งประกอบด้วย AC มอเตอร์ไดรฟ์ประสิทธิภาพสูง
AC เซอร์โวไดรฟ์ ตัวควบคุมตรรกะที่สามารถวางโปรแกรมได้ ตัวเชื่อมต่อกลไกสำหรับสิ่งมีชีวิต
ระบบกลไกมองเห็น เครื่องควบคุมอุณหภูมิและอื่นๆ
นอกจากนี้เดลต้ายังให้บริการโซลูชั่นที่สมบูรณ์และเชื่อถือได้อื่นๆ เช่น
ระบบการประหยัดพลังงานสำหรับลิฟท์โดยสาร เครื่องปรับอากาศ การส่องสว่าง เครื่องอัดอากาศ
(ปั๊มลม) และการปรับปรุงคุณภาพพลังงาน เพื่อช่วยลูกค้าลดการใช้พลังงานอย่างมีนัยยะสำคัญ
พร้อมกับเพิ่มประสิทธิภาพและ สมรรถนะของโรงงานโดยรวม ทั้งนี้ บริษัทฯ
ยังช่วยจัดหาระบบเชื่อมต่อสำหรับการบริหารจัดการพลังงานและการจัดการการมองเห็นภาพสายการผลิต
ซึ่งจะช่วยสนับสนุนให้ลูกค้าประสบความสำเร็จในตลาดที่มีการแข่งขันสูงได้ในเอเชียตะวันออกเฉียงใต้
ทีม IA ยังสามารถประคองตัวให้มีการเติบโตได้
แม้หลายประเทศในภูมิภาคนี้ต้องประสบกับสภาวะตกต่ำทางเศรษฐกิจ ด้วยการพัฒนากลุ่มธุรกิจใหม่ๆ
เช่น โครงการประหยัดพลังงานหลายๆโครงการ ทั้งนี้ ทีม IA
เชื่อว่าการปรับวางแผนและการปฏิบัติต่อคู่ค้า ในเอเชียตะวันออกเฉียงใต้และ
ออสเตรเลียและนิวซีแลนด์ จะเป็นปัจจัยสำคัญที่จะทำให้สามารถไปถึงยอดขายที่วางไว้ได้

ระบบสำรองไฟฟ้า (Mission Critical Infrastructure Solutions หรือ MCIS)

หน่วยธุรกิจ MCIS
ยังคงรักษาตำแหน่งตัวเองในการเป็นผู้นำในอุตสาหกรรมการจัดการพลังงานและประสิทธิภาพการใช้พลังงาน
โดยการให้บริการ UPS (อุปกรณ์ไฟสำรอง) ที่มีประสิทธิภาพและเชื่อถือได้สูง
การให้บริการโซลูชั่นด้านการจัดการโครงสร้างพื้นฐานของศูนย์ข้อมูล (DCIM)
เนื่องจากอุปกรณ์ของเดลต้าเป็นที่ยอมรับและ
สามารถสร้างความเชื่อมั่นให้ลูกค้าได้ทั้งด้านความต่อเนื่องของการดำเนินงานที่สำคัญ
และด้านการลดต้นทุนได้มากกว่าที่ลูกค้าได้คาดการณ์ไว้

เมื่อเทียบกับปีที่แล้วทั้งปี หน่วยธุรกิจ MCIS เติบโตเกือบร้อยละ 80
ทั้งนี้เป็นเพราะความเข้มแข็งของตัวธุรกิจเอง
และความเชื่อถือในเครื่องหมายการค้าเดลต้าของคู่ค้าและลูกค้าเก่าแก่ของบริษัทฯ ในภูมิภาค
เอเชียตะวันออกเฉียงใต้ (SEA) ออสเตรเลียและนิวซีแลนด์ (ANZ)

กลยุทธ์การเติบโตที่สำคัญในปี 2559 ประกอบด้วย การผสมผสานอย่างลงตัวของผลิตภัณฑ์ MCIS
เข้ากับโซลูชั่นซอฟแวร์รุ่นต่อไปของบริษัทฯ
ผสานกับการขยายแนวทางการบริการทั้งก่อนและหลังการขาย
และความพยายามให้ตราสินค้าเป็นที่ยอมรับมากขึ้น

ทีม SEA ยังคงพยายามเข้าไปมีส่วนร่วมในตราสินค้า และข้อเสนอทางการค้าที่ดี
พร้อมกับการจัดการช่องทางการค้าและการเข้าถึงลูกค้ารายใหญ่
โดยเฉพาะอย่างยิ่งในกลุ่มการใช้คอมพิวเตอร์ไอที (IT computing)
ภาคธุรกิจการผลิตที่ใช้เทคโนโลยีขั้นสูงและธุรกิจการดูแลสุขภาพ
ทีมจะยังคงพยายามที่จะขยายตลาดโดยผ่านคู่ค้าหลักและห่วงโซ่ในอุตสาหกรรมเพาเวอร์ซัพพลายต่อไป

Delta Energy Systems หรือ DES

กลุ่มธุรกิจเซิร์ฟเวอร์ คอมพิวเตอร์เครือข่าย และโทรคมนาคม (Server, Networking and
Telecom Business หรือ SNT)

ในปี 2558 ธุรกิจ SNT เป็นไปได้ด้วยดีกว่าที่คาดการณ์ไว้
อันเนื่องมาจากอุปสงค์ในธุรกิจระบบศูนย์กลางการเก็บข้อมูลที่เพิ่มขึ้น (data center)
โดยเฉพาะในช่วงครึ่งปีแรก
ในขณะที่ธุรกิจการสื่อสารโทรคมนาคมและระบบเครือข่ายมียอดขายตามที่ประมาณการไว้
ยอดขายของธุรกิจเซิร์ฟเวอร์สูงขึ้นในช่วงครึ่งปีแรกและลดลงในครึ่งปีหลัง
การเปิดตัวของระบบลูกค้าใหม่ทำให้มีอุปสงค์เพิ่มขึ้นในช่วงครึ่งปีแรก
ขณะที่ลูกค้าที่เป็นผู้ใช้งานปรับเลื่อนแผนการลงทุนจากปี 2557 ไปเป็น 2558

การออกแบบผลิตภัณฑ์ใหม่สำหรับลูกค้ากลุ่มโทรคมนาคม และเครือข่าย SNT
ไม่เพียงช่วยรักษาส่วนแบ่งทางการตลาดในแวดวงลูกค้าที่ใช้เทคนิคขั้นสูงและเป็นกลุ่มที่ท้าทาย
แต่ยังช่วยเพิ่มประสิทธิภาพการทำกำไรได้อย่างดี

SNT จะยังคงกลยุทธ์เดิมในการออกแบบ
และแข่งขันโดยเน้นความสามารถด้านความหนาแน่นทางพลังงาน
และกลุ่มตลาดที่เน้นการออกแบบที่มีประสิทธิภาพสูง ผลิตภัณฑ์ SNT เป็นผลิตภัณฑ์ที่ช่วยเพิ่มกำลังงาน
ให้กับระบบของกลุ่มลูกค้าที่เป็นบริษัทศูนย์ข้อมูลชั้นนำระดับโลก ลูกค้าซุปเปอร์คอมพิวเตอร์
ลูกค้าสวิทช์และเราเตอร์เครือข่าย รวมถึงฐานโทรคมนาคมทั่วโลก

ในปี 2559 SNT จะยังคงรักษาส่วนแบ่งการตลาดกับลูกค้าชั้นนำระดับโลก พร้อมกับสร้างลูกค้าใหม่
โดยใช้ประโยชน์จากภาพรวมของผลิตภัณฑ์ และเทคโนโลยีที่ SNT มี
ทั้งนี้โอกาสการเพิ่มรายได้จะมาจากการออกแบบผลิตภัณฑ์ชุดใหม่ในรูปแบบเฉพาะงานเป็นรายๆ
ไปให้กับกลุ่มบริษัทขนาดกลาง โดยใช้ผลิตภัณฑ์มาตรฐานของบริษัท
ปรับแต่งให้เหมาะกับธุรกรรมของลูกค้า ที่ใช้ช่วงกำลังงาน 3kW สำหรับ การใช้ AC/DC และ
DC/DC

กลุ่มธุรกิจอุตสาหกรรมและอุปกรณ์ทางการแพทย์

ปี 2558
เป็นปีที่มุ่งเน้นการพัฒนาความเชี่ยวชาญสำหรับสายธุรกิจกลุ่มอุตสาหกรรมและอุปกรณ์ทางการแพทย์
โครงการที่กำลังอยู่ระหว่างการพัฒนานั้นมีความสำคัญมาก
เพราะเป็นโครงการที่ไม่เพียงแต่จะช่วยสร้างกระแสรายได้ในช่วงเจ็ดถึงสิบปีข้างหน้า
แต่ยังจะเป็นฐานสำคัญที่จะช่วยขยายผลิตภัณฑ์ในอนาคตด้วย

ปัจจุบัน มีการเปิดตัวของ DIN Rail power supplies ที่กำลังเป็นที่สนใจของคนในวงการ
ทั้งนี้เป็นเพราะคุณสมบัติทางด้านนวัตกรรมและประโยชน์ที่รวมอยู่ในการออกแบบ
จะนำมาซึ่งรูปแบบใหม่ของการควบคุม ที่ไม่เคยมีมาก่อนในวงการอุตสาหกรรมพาวเวอร์ซัพพลาย

ในส่วนภาคอุตสาหกรรม กลยุทธ์จะเน้นไปที่ตลาดที่ไม่ใช่รถยนต์ (non-auto vehicle-NAV)
ซึ่งเป็นแนวทางที่น่าจะสร้างความสำเร็จ โดยผลิตภัณฑ์สำคัญ คือ 720W OBC
ที่ผ่านมาได้รับความสนใจในการสั่งซื้อจากสี่ในห้าสุดยอดลูกค้าที่ทำธุรกิจเกี่ยวกับการจัดหาวัสดุ
นอกจากนี้สถานีชาร์จ 3.2kW สำหรับยานยนต์นำทางอัตโนมัติ (auto guided vehicle -AGV)
ก็กำลังอยู่ระหว่างการพัฒนา และมีกำหนดการการผลิตในช่วงสิ้นปี 2559

ธุรกิจทางการแพทย์
แม้ว่าจะเป็นธุรกิจที่มีความท้าทายมากในแง่ของการสร้างอุปกรณ์ให้ได้ตามที่มาตรฐานกำหนด
แต่ก็เป็นธุรกิจที่สำคัญสำหรับการเติบโตอย่างยั่งยืน ชุด IMA (IMA-series) ร่วมกับการออกแบบ
OEM
ที่ซับซ้อนช่วยให้เชื่อมั่นว่าเราสามารถที่จะตอบสนองต่อความต้องการที่เปลี่ยนแปลงตลอดเวลาของผู้นำตลาดในแบบดั้งเดิมได้
นอกจากนี้ได้มีการออกแบบให้ชุด IMA ใช้งานได้อย่างหลากหลาย
อันเนื่องมาจากความพยายามในการสร้างความแตกต่างให้ผลิตภัณฑ์ของทีมขาย

ธุรกิจยานยนต์

ธุรกิจยานยนต์ของ DES มีการเติบโตอย่างต่อเนื่องในปี 2559
ทั้งนี้การเปิดตัวผลิตภัณฑ์ใหม่จะเป็นพื้นฐานสำคัญสำหรับการเติบโตของธุรกิจในอีกช่วงสองปีข้างหน้า
เนื่องมาจากอายุการใช้งานที่ยาวนานขึ้นของผลิตภัณฑ์ในธุรกิจนั้นๆ
ในปัจจุบันแม้อุปสงค์ทางด้านการตลาดบนแพลตฟอร์มที่มีอยู่เดิมของผลิตภัณฑ์ชาร์จไฟภายในรถยนต์จะยังคงเพิ่มขึ้นทุกๆ
ไตรมาส การเปิดตัวผลิตภัณฑ์ชาร์จไฟภายในรถยนต์
ทั้งรุ่นเดิมหรือรุ่นที่มีการปรับปรุงใหม่ก็ยังคงมีอยู่อย่างต่อเนื่อง เพื่อรองรับรถยนต์รุ่นใหม่ๆ ตลอดทั้งปี
2558

สินค้า OEM
ใหม่ของผู้ผลิตรถยนต์ชั้นนำซึ่งส่วนใหญ่ใช้กันในตลาดรถยนต์ไฮบริดจ์ที่ใช้ไฟฟ้าแบบเสียบสาย
(plug-in hybrid electrical vehicle-PHEV) จะมีการเปิดตัวในปี 2559
ผลิตภัณฑ์ใหม่ที่จะเปิดตัวนี้ นอกจากจะมีกลุ่มอุปกรณ์ประจุไฟฟ้าภายในรถยนต์ OBC
ระดับกำลังงานช่วง 3.3kW ถึง 7.2kW แล้ว ยังมีตัวแปลง DC/DC ที่กำลัง 1.8 ถึง 3.2kW
และกล่องเชื่อมแบตเตอรี่ที่ใช้กระตุ้นกำลังไฟจากทั้งไฟฟ้า DC แรงสูง (high voltage DC) AC
terminal ไปยังกล่องแบตเตอรี่ในยานยนต์ด้วยนอกเหนือจากอุปกรณ์ประจุไฟฟ้าในรถยนต์
และตัวแปลง กระแสตรง/กระแสตรง DC/DC converters แล้ว DES
กำลังพัฒนาโซลูชั่นแบบบูรณาการเพื่อให้กำลังไฟ และแปลง DC ในเวลาเดียวกัน นอกจากนี้ DES
ยังมีการลงทุนในเทคโนโลยีเติมกำลังไฟแบบไร้สาย
ซึ่งได้เริ่มทดสอบแล้วในการใช้งานยานยนต์อุตสาหกรรม
นอกเหนือจากการขายผลิตภัณฑ์และความสำเร็จในการเปิดตัวผลิตภัณฑ์ใหม่ DES
วางแผนเพิ่มผลิตภัณฑ์ OEM ชั้นนำระดับโลกให้กับกลุ่มลูกค้าปัจจุบันในปี 2559 และปีต่อๆ ไปด้วย

ความเสี่ยงกลายมาเป็นส่วนหนึ่งของการบริหารจัดการและกิจกรรมทางธุรกิจที่นับวันยิ่งมีความซับซ้อน
ตามการเปลี่ยนแปลงอย่างรวดเร็วของการดำเนินธุรกิจในปัจจุบัน
เป็นที่เชื่อกันว่าการบริหารความเสี่ยงถือเป็นหนึ่งในเครื่องมือที่มีประสิทธิภาพมากที่สุดที่นอกจากจะช่วยให้มั่นใจว่าบริษัทฯ
มีการบริหารจัดการที่ดีแล้ว ยังช่วยให้องค์กรบรรลุวัตถุประสงค์ได้ตามเป้าหมาย
ดังนั้นพนักงานทุกคนของบริษัทฯ และบริษัทในเครือ
จึงต้องร่วมกันในการบริหารจัดการกับความเสี่ยงอย่างต่อเนื่อง

คณะกรรมการบริษัท ได้แต่งตั้งคณะกรรมการบริหารความเสี่ยง
โดยได้กำหนดนโยบายการบริหารความเสี่ยงที่ครอบคลุมทั้งองค์กรเพื่อให้แน่ใจว่าบริษัทฯ
มีกระบวนการบริหารความเสี่ยงหรือวางระบบต่างๆ
ที่จะช่วยบรรเทาผลกระทบในการดำเนินธุรกิจของบริษัทอย่างหมาะสม

คณะกรรมการบริหารความเสี่ยง

ประธานคณะกรรมการบริหารความเสี่ยงดำรงตำแหน่งโดยกรรมการบริษัท และมีสมาชิกไม่น้อยกว่า
5 คน ประกอบด้วยผู้บริหารหลักในการบริหาร และ/หรือบุคคลที่ได้รับมอบหมาย
จากคณะกรรมการบริษัท หรือประธานคณะกรรมการบริหารความเสี่ยงในกรณีที่จำเป็น
คณะกรรมการฯ อาจเชิญบุคคลอื่นที่มีส่วนเกี่ยวข้อง
หรือผู้ที่รับผิดชอบเรื่องที่เกี่ยวข้องกับวาระการประชุมนั้นๆ
เข้าร่วมประชุมกับคณะกรรมการบริหารความเสี่ยงด้วย

[]

หน้าที่และความรับผิดชอบของคณะกรรมการบริหารความเสี่ยง

  1. กำหนดกระบวนการบริหารความเสี่ยง

  2.
  ดำเนินการบริหารจัดการความเสี่ยงด้วยการมอบหมายการจัดการความเสี่ยงให้กับผู้จัดการที่รับผิดชอบงานโดยตรง

  3. พัฒนาและทบทวน แผนกลยุทธ์การจัดการความเสี่ยง

  4. รายงานผลการบริหารความเสี่ยงทุกครึ่งปี และ/หรือ เมื่อเห็นว่ามีความจำเป็น
  ต่อคณะกรรมการตรวจสอบและรายงานต่อคณะกรรมการบริษัทอย่างน้อยปีละหนึ่งครั้ง

  5. ตรวจสอบและปรับปรุงการบริหารจัดการความเสี่ยงอย่างสม่ำเสมอและต่อเนื่อง

  6.
  คณะกรรมการบริหารความเสี่ยงอาจขอคำแนะนำจากที่ปรึกษาในสาขาวิชาชีพที่เกี่ยวข้องกับความเสี่ยงได้ในบางกรณี

กระบวนการบริหารจัดการความเสี่ยง

คณะกรรมการบริหารความเสี่ยง
ได้กำหนดแนวทางการประเมินความเสี่ยงและนโยบายด้านความเสี่ยงไว้ใน
"กฎบัตรของคณะกรรมการบริหารความเสี่ยง"
เพื่อให้ผู้บริหารได้รับทราบและนำกรอบการบริหารความเสี่ยงที่วางไว้ไปปฏิบัติงานได้อย่างถูกต้องเหมาะสม
คณะกรรมการบริหารความเสี่ยงทำหน้าที่เป็นที่ปรึกษาให้กับฝ่ายบริหาร
ในการดำเนินการบริหารความเสี่ยงให้เป็นไปตามนโยบายการบริหารจัดการความเสี่ยง
โดยมีผู้จัดการบริหารความเสี่ยงเป็นผู้ประสานงานกับหน่วยงานต่างๆ อนึ่ง
ฝ่ายบริหารจำเป็นจะต้องระบุความเสี่ยงต่างๆ ที่อาจเกิดขึ้น
พร้อมทั้งชี้แจงสาเหตุที่ทำให้เกิดความเสี่ยง สิ่งที่เป็นประเด็นความเสี่ยง วิธีการวัดความเสี่ยง
ระดับของความเสี่ยง และลำดับความสำคัญ
เพื่อนำไปกำหนดกระบวนการและกลยุทธ์ในการบริหารความเสี่ยงโดยผู้จัดการบริหารความเสี่ยงมีหน้าที่สรุปข้อมูลต่างๆ
เพื่อนำเสนอต่อคณะกรรมการบริหารความเสี่ยง

คณะกรรมการบริหารความเสี่ยงจะทบทวนข้อมูลดังกล่าว โดยจัดลำดับความสำคัญ
การพัฒนาและทบทวนแผนกลยุทธ์ที่เสนอมาจากหน่วยงานต่างๆ (ถ้ามี)
เพื่อให้มั่นใจว่าเป็นไปตามการประเมินและกระบวนการในการบริหารความเสี่ยง
หลังจากนั้นจึงรายงานการบริหารจัดการความเสี่ยงให้กับคณะกรรมการตรวจสอบ
หรือคณะกรรมการของบริษัทอย่างน้อยปีละ 2 ครั้ง

ความเสี่ยงหลักที่สำคัญและกลยุทธ์การบริหารจัดการ

1. การบริหารความเสี่ยงทางการเงิน

1.1. ความเสี่ยงจากความผันผวนของเศรษฐกิจโลก

ในปี 2558 มีเหตุการณ์สำคัญที่เกิดขึ้นหลายอย่าง เช่น
การชะลอตัวของการเติบโตทางเศรษฐกิจในประเทศจีน ราคาน้ำมันตกต่ำ
นโยบายการรัดเข็มขัดของประเทศสหรัฐอเมริการ
และนโยบายการเพิ่มอัตราดอกเบี้ยซึ่งส่งผลกระทบต่อการฟื้นตัวของเศรษฐกิจโลกอย่างมีนัยสำคัญโดยเฉพาะอย่างยิ่งในยุโรป
เอเชีย และตลาดเกิดใหม่ แม้จะมีปัจจัยที่ไม่เอื้ออำนวยต่างๆ เหล่านี้บริษัทฯ
ยังคงมียอดขายเติบโตอย่างต่อเนื่อง
ด้วยอัตราการเติบโตของยอดขายเฉลี่ยในช่วงสามปีที่ผ่านมาที่ประมาณ ร้อยละ 7 ต่อปี

บริษัทฯ
เชื่อว่าเศรษฐกิจโลกยังคงมีความเปราะบางและยังคงต้องจับตามองสถานการณ์ทางเศรษฐกิจด้วยความระมัดระวังโดยได้มีการดำเนิน
2 มาตรการเพื่อที่จะช่วยลดความเสี่ยงดังกล่าวข้างต้น ได้แก่ 1) การขยายฐานลูกค้า เช่น
ที่อินเดีย เอเชียตะวันออกเฉียงใต้ และที่อื่นๆ ที่มีศักยภาพในการเติบโต และ 2)
พัฒนาผลิตภัณฑ์และบริการให้ตรงความต้องการของตลาด

1.2. ความเสี่ยงจากอัตราแลกเปลี่ยน

ในปี 2558 การชะลอตัวของเศรษฐกิจโลกโดยเฉพาะอย่างยิ่งการชะลอตัวของเศรษฐกิจจีน
ทำให้ค่าเงินบาทของไทยอ่อนลงเมื่อเทียบกับเงินดอลลาร์สหรัฐจาก 33 บาทต่อดอลลาร์สหรัฐเป็น
36 บาทต่อดอลลาร์สหรัฐ ซึ่งการอ่อนค่าของเงินบาทจะส่งผลดีให้กับการดำเนินงานของบริษัทฯ
เนื่องจากรายได้หลักของบริษัทฯ และบริษัทย่อยส่วนใหญ่เป็นสกุลเงินดอลลาร์สหรัฐทำให้บริษัทฯ
สามารถบันทึกกำไรจากอัตราแลกเปลี่ยนเป็นมูลค่าประมาณ 412 ล้านบาท

ถึงแม้จะมีโอกาสได้รับประโยชน์จากการอ่อนค่าของเงินบาท แต่บริษัทฯ
ยังคงมีนโยบายการป้องกันความเสี่ยงเพื่อลดความเสี่ยงที่อาจเกิดขึ้นจากอัตราแลกเปลี่ยน
โดยยังคงดำเนินโยบายที่จะทำการป้องกันความเสี่ยงแบบคุ้มครองสถานะสุทธิของเงินแต่ละสกุลแบบเต็มจำนวนเช่นเดิม
เพื่อให้เกิดประสิทธิภาพสูงสุดในการลดความเสี่ยงที่อาจเกิดขึ้นจากความผันผวนของอัตราแลกเปลี่ยนหรืออัตราดอกเบี้ย
โดยการบริหารความเสี่ยงด้านอัตราแลกเปลี่ยนของบริษัทฯ
ยังคงมีจุดมุ่งหมายหลักเพื่อการลดความเสี่ยงของอัตราแลกเปลี่ยนโดยหลีกเลี่ยงการเก็งกำไร
และคำนึงถึงค่าใช้จ่ายโดยรวมที่อาจเกิดขึ้น
เพื่อให้มั่นใจว่าค่าใช้จ่ายที่เกิดขึ้นเมื่อเทียบกับความเสี่ยงแล้วอยู่ในระดับที่เหมาะสมและยอมรับได้นอกเหนือจากการจัดการความเสี่ยงสำหรับสกุลเงินดอลลาร์สหรัฐแล้ว
บริษัทฯ ยังต้องบริหารความเสี่ยงสกุลเงินอื่นๆ ที่ใช้ในการดำเนินของบริษัทย่อยในต่างประเทศ เช่น
เงินรูปีของอินเดีย และอื่นๆ การบริหารความเสี่ยงสำหรับแต่ละสกุลเงิน
จะแตกต่างกันตามสถานการณ์ในแต่ละประเทศ ดังนั้น
จึงเป็นความจำเป็นที่จะต้องติดตามสถานการณ์อย่างใกล้ชิด

1.3. ความเสี่ยงในการเรียกชำระหนี้

บริษัทฯ มีระบบการบริหารจัดการลูกหนี้ ระบบควมคุมสินเชื่อและทีมบุคลากรที่มีประสบการณ์
แม้ว่าในหลายๆ ปีที่ผ่านมา บริษัทฯ ต้องเผชิญกับความท้าทายในรูปแบบต่างๆ
แต่ยังคงสามารถบริหารลูกหนี้และการเรียกชำระหนี้ได้อย่างน่าพอใจ
ดังจะเห็นได้ว่าลูกหนี้การค้าค้างชำระตั้งแต่ 6 เดือนขึ้นไปมีสัดส่วนเพียงประมาณร้อยละ 2
ของลูกหนี้การค้ารวม ซึ่งทำให้มั่นใจได้ว่า บริษัทมีกระแสเงินสดรับสม่ำเสมอ
และเพียงพอที่จะสนับสนุนการดำเนินงานธุรกิจ แต่อย่างไรก็ตาม
ด้วยสภาวะทางเศรษฐกิจโลกที่เปราะบาง ทำให้บริษัทฯ
ยังต้องติดตามสถานการณ์อย่างใกล้ชิดและประเมินสถานการณ์อย่างต่อเนื่องว่าจะมีปัจจัยใดๆ
ที่อาจส่งผลกระทบต่อการดำเนินงานและฐานะทางการเงินของลูกค้า
ทั้งนี้เพื่อให้แน่ใจว่าการขายสินค้าจะสามารถเรียกชำระเงินได้

2. การบริหารความเสี่ยงการลงทุนขององค์กร

โดยทั่วไป การลงทุนและการให้ความช่วยเหลือทางการเงินแก่บริษัทย่อย
ย่อมเป็นธุรกรรมที่อาจก่อให้เกิดความเสี่ยง
บริษัทฯจึงมีแนวทางในการบริหารความเสี่ยงโดยให้มีการตรวจสอบการดำเนินงานอย่างใกล้ชิด
มีการควบคุมรายได้และค่าใช้จ่าย บัญชีลูกหนี้ และกิจกรรมที่เกี่ยวกับการบริหารจัดการและการเงิน
นอกจากนี้ บริษัทฯ ยังจัดให้มีการพบปะกันเป็นครั้งคราว ในลักษณะของการฝึกอบรม
การประชุมหรือการประเมินผลการดำเนินงานผ่านการประชุมทางวิดีโอทางไกลเป็นประจำสม่ำเสมอ
ทั้งนี้ ไม่เพียงเพื่อให้มั่นใจถึงประสิทธิภาพการบริหารงานให้เป็นไปในทิศทางเดียวกัน
แต่ยังช่วยสร้างขวัญและกำลังใจในการทำงานร่วมกันอีกด้วย

3. การจัดการความเสี่ยงห่วงโซ่อุปทาน

บริษัทฯ ได้มีการประเมินปัจจัยเสี่ยงที่สำคัญตลอดห่วงโซ่อุปทาน
เนื่องจากการบริหารจัดการห่วงโซ่อุปทานที่ไม่ถูกต้องจะส่งผลกระทบต่อความเชื่อมั่นของผู้บริโภคและผู้มีส่วนได้เสียอื่นๆ
ตลอดจนส่งผลกระทบต่อการดำเนินงานในอนาคตอีกด้วย
ในการสร้างความมั่นใจในคุณภาพที่ได้มาตรฐานและความต่อเนื่องในการจัดหาวัตถุดิบ บริษัทฯ
ได้บริหารจัดการซัพพลายเออร์โดยการให้ความสำคัญกับซัพพลายเออร์หลัก (Key/Critical
supplier) และวัตถุดิบที่เป็นรายการสำคัญ (Key/Critical parts)
ซึ่งนอกจากการจัดความสำคัญในด้านราคา คุณภาพ ระดับเทคโนโลยี
ความรวดเร็วในการจัดส่งและการตอบสนองของซัพพลายเออร์แล้ว บริษัทฯ
ยังให้ความสำคัญต่อการจัดการด้านอุปทานและอุปสงค์ของวัตถุดิบที่เป็นรายการสำคัญด้วยการติดต่อประสานงานเพื่อให้ได้ข้อมูลการคาดการณ์ปริมาณสั่งซื้อจากลูกค้าและผู้ประกอบการที่ทำหน้าที่ด้านการประกอบและติดตั้ง
(System Integrator) ผ่านระบบจัดการข้อมูลของบริษัทฯ
ด้วยการบริหารจัดการที่ครอบคลุมทั้งการจัดเก็บข้อมูลและด้านโลจิสติกส์ ทำให้บริษัทฯ
สามารถลดความเสี่ยงด้วยการมีข้อมูลที่เป็นปัจจุบันและสามารถช่วยในด้านการจัดการสินค้าคงเหลือและการวางแผนการผลิตในระยะยาว
โดยทั่วไปบริษัทฯ มักใช้บริการจากซัพพลายเออร์ในประเทศเนื่องจากความรวดเร็ว

ในการจัดส่งและการติดต่อสื่อสาร
แต่ซัพพลายเออร์ดังกล่าวจะต้องสามารถจัดหาวัตถุดิบที่มีเทคโนโลยี
คุณภาพและราคาในระดับมาตรฐานที่บริษัทฯกำหนดไว้หลังวิกฤตการเงินทั่วโลก บริษัทฯ
ได้ทำการตรวจสอบพิเคราะห์ฐานะทางการเงินของซัพพลายเออร์รายสำคัญในเชิงลึกหลังจากที่ได้เกิดวิกฤติการณ์ทางการเงินของโลก
รวมทั้งได้จัดหาผู้ขายวัตถุดิบให้มีมากรายและมีแหล่งผลิตวัตถุดิบกระจายอยู่ในหลายๆ ภูมิภาคของโลก
เพื่อลดความเสี่ยงจากภาวะการขาดแคลนที่เกิดจากการเปลี่ยนแปลงของสภาพภูมิอากาศและภัยพิบัติทางธรรมชาติที่อาจเกิดขึ้นในอนาคต
อย่างไรก็ตาม ในปี 2558 บริษัทฯ
มิได้เผชิญปัญหาหรือความยากลำบากในการบริหารจัดการด้านวัตถุดิบแต่อย่างใด
แม้ปัจจุบันคาดว่าจะไม่มีปัญหาที่สำคัญที่จะกระทบต่อการจัดหาวัตถุดิบ แต่เพื่อความรอบครอบ บริษัทฯ
จะยังคงระมัดระวังและเฝ้าติดตามสถานการณ์ต่างๆ
เพื่อให้มั่นใจว่าการดำเนินงานจะไม่อยู่ในภาวะชะงักงัน

สำหรับความพยายามที่จะลดความเสี่ยงด้านสิ่งแวดล้อม สังคมและธรรมาภิบาล (ESG Risks)
ให้กับซัพพลายเออร์เพื่อเพิ่มขีดความสามารถในการแข่งขัน บริษัทฯ
ได้เริ่มส่งเสริมให้มีฝ่ายปฎิบัติการตรวจสอบและให้คำปรึกษาด้าน EICC (EICC Verification
Consultation) ตั้งแต่ปี 2557 ทั้งนี้
ฝ่ายดังกล่าวได้ถูกจัดตั้งขึ้นจากการร่วมมือของหลายฝ่ายภายในบริษัทฯ
ประกอบด้วยฝ่ายพัฒนาทรัพยากรบุคคล ฝ่ายความปลอดภัยแรงงาน ฝ่ายกิจการโรงงาน
และฝ่ายจัดซื้อ โดยจะดำเนินการตรวจสอบและให้คำปรึกษาตามแนวทาง EICC
แก่ซัพพลายเออร์รายสำคัญที่มีความเสี่ยงในเรื่องดังกล่าวสูง ทั้งนี้ ซัพพลายเออร์ส่วนใหญ่
ยังมีปัญหาเรื่องเกี่ยวกับเรื่องสุขลักษณะ และความปลอดภัยตามแนวระบบบริหารจัดการของ EICC

จำนวนชั่วโมงการทำงานที่มากเกินไป
เป็นอีกปัญหาที่พบบ่อยสำหรับการบริหารจัดการในอุตสาหกรรมนี้ เพื่อช่วยแก้ปัญหาต่างๆ เหล่านี้
ทีมให้คำปรึกษาด้านการตรวจสอบของเดลต้า
ได้ช่วยถ่ายทอดประสบการณ์พร้อมกับแนะนำและส่งเสริมระบบการจัดการของเดลต้าให้ซัพพลายเออร์
โดยจะติดตามผลเพื่อให้แน่ใจว่าซัพพลายเออร์จะได้มีการปรับปรุงการดำเนินงานอย่างต่อเนื่อง

4. การบริหารความเสี่ยงระบบสารสนเทศ

บริษัทฯ
เชื่อว่าระบบการจัดการเทคโนโลยีสารสนเทศที่ดีและมีความปลอดภัยสูงขององค์กรจะสามารถให้ข้อมูลที่โปร่งใส
มีประสิทธิภาพ และรวดเร็ว
เพื่อการตัดสินใจแก่ฝ่ายบริหารและยังช่วยลดภัยคุกคามความปลอดภัยด้านเทคโนโลยีสารสนเทศอีกด้วย

บริษัทฯ ได้สร้างระบบศูนย์กลางการเก็บข้อมูลในปี 2558 โดยร่วมกับผู้รับเหมามืออาชีพสร้าง
firewall หรือซอฟต์แวร์ที่ทำหน้าที่เป็นตัวกรองข้อมูลสื่อสารที่ใช้ในระบบเครือข่าย
เพื่อลดความเสี่ยงของการสูญเสียข้อมูลและปรับปรุงการรักษาความปลอดภัยข้อมูล ทั้งนี้
แผนกเทคโนโลยีสารสนเทศของบริษัทฯ จะร่วมมือกับผู้จัดจำหน่าย
ติดตั้งโปรแกรมเตือนและกำหนดการตรวจสอบเป็นระยะๆ
เพื่อปรับปรุงซอฟแวร์ให้การปฏิบัติเป็นไปตามกฎเกณฑ์

5. การบริหารความเสี่ยงด้านสิทธิทางกฎหมายและทรัพย์สินทางปัญญา

ทรัพย์สินทางปัญญา (Intellectual Property : IP)
หมายถึงสิทธิทางกฎหมายบนการสร้างสรรค์ทางปัญญาของมนุษย์ซึ่งแสดงออกมาในเป็นผลงานอันเกิดจากการประดิษฐ์
คิดค้น อันได้แก่ ลิขสิทธิ์ สิทธิบัตร เครื่องหมายการค้า อนุสิทธิบัตรความลับทางการค้า
และแบบผังภูมิของวงจรรวม เป็นต้น

ทรัพย์สินทางปัญญาเป็นสิ่งที่มีคุณค่าและมูลค่าในเชิงพาณิชย์ที่ต้องใช้ความสามารถทางสติปัญญา ความรู้
เงินทุนและเวลาในการสร้างสรรค์ขึ้นมา
ผู้ประดิษฐ์หรือผู้สร้างสรรค์จึงควรต้องได้รับการปกป้องและคุ้มครองจากการละเมิดในลักษณะต่างๆ
ในขณะเดียวกันก็ต้องเคารพและใช้ทรัพย์สินทางปัญญาของผู้อื่นอย่างถูกต้องตามกฎหมายด้วย

จากการเล็งเห็นความสำคัญของทรัพย์สินทางปัญญา บริษัทฯ
จึงมีนโยบายที่จะปกป้องและคุ้มครองรักษาทรัพย์สินทางปัญญาของบริษัทฯ
ให้พ้นจากการละเมิดหรือถูกนำไปใช้โดยไม่ได้รับอนุญาต
และเคารพต่อสิทธิในทรัพย์สินทางปัญญาของผู้อื่นอย่างเคร่งครัดเช่นกัน

การนำมาใช้ ทำซ้ำ ดัดแปลง เปิดเผย หรือเผยแพร่ต่อสาธารณชนในงานอันมีลิขสิทธิ์
ไม่ว่าทั้งหมดหรือบางส่วน พนักงานควรทำภายใต้ความเห็นชอบหรือได้รับอนุญาตจากเจ้าของลิขสิทธิ์
หากมีข้อสงสัยจะต้องติดต่อขอความเห็นจากฝ่ายกฎหมายก่อนเสมอ

การนำเครื่องหมายการค้าหรือตราสินค้าที่ได้จดทะเบียนตามกฎหมายของบริษัทฯ
หรือบริษัทในกลุ่มไปใช้
ผู้บริหารและพนักงานควรพิจารณาถึงความเหมาะสมและใช้ด้วยความระมัดระวังเพื่อประโยชน์ของบริษัทฯ
หรือบริษัทในกลุ่มเท่านั้น การประดิษฐ์ การออกแบบผลิตภัณฑ์
หรือการคิดค้นอันได้มาซึ่งกรรมวิธีใหม่ที่ทำให้ดีขึ้นซึ่งผลิตภัณฑ์หรือกรรมวิธี
อันยังไม่ได้รับการจดทะเบียนสิทธิบัตรหรืออนุสิทธิบัตรโดยถูกต้องตามกฎหมาย
จะต้องได้รับการปกป้องและรักษาให้ปลอดภัย

การทำซ้ำ ดัดแปลง เปิดเผย หรือเผยแพร่ข้อมูลต่อบุคคลภายนอกหรือต่อสาธารณชน
ทั้งนี้ไม่ว่าทั้งหมดหรือบางส่วนในงานอันมีลิขสิทธิ์ของผู้อื่นหรือข้อมูลความลับของผู้อื่นต้องได้รับอนุญาตหรือได้รับความยินยอมจากเจ้าของลิขสิทธิ์อย่างถูกต้องตามกฎหมาย

พนักงานไม่ควรเปิดเผย ไม่ว่าด้วยวิธีการหรือการกระทำอื่นใด ที่เกี่ยวกับการประดิษฐ์
การออกแบบผลิตภัณฑ์ หรือการคิดค้นอันได้มาซึ่งกรรมวิธีใหม่
ที่ทำให้พนักงานผู้เกี่ยวข้องกับข้อมูลอันเป็นความลับทางการค้า เช่น ข้อมูลการค้า ข้อมูล
ต้นทุนการผลิตผลิตภัณฑ์ สูตรการผลิต สูตรราคาผลิตภัณฑ์ รูปแบบ โปรแกรม (Software)
วิธีการเทคนิค กรรมวิธีการผลิต ข้อมูลการบริหารธุรกิจ รายละเอียดเกี่ยวกับราคาสินค้า
บัญชีรายชื่อลูกค้า กลยุทธ์การโฆษณาสินค้า เป็นต้น ต้องเก็บรักษาและปฏิบัติให้เป็นไปตามนโยบาย
ระเบียบ หรือข้อกำหนดที่เกี่ยวข้อง

6. การบริหารจัดการความเสี่ยงด้านสิ่งแวดล้อม

บริษัทฯ มีภารกิจในการ มุ่งมั่น
สร้างสรรค์นวัตกรรมการใช้พลังงานสะอาดและเพิ่มประสิทธิภาพการใช้พลังงานเพื่ออนาคตที่ดีกว่า
ซึ่งให้ความสำคัญเป็นพิเศษกับการดูแลสิ่งแวดล้อมโดยเฉพาะอย่างยิ่งในการจัดการพลังงาน
เพื่อปรับปรุงประสิทธิภาพการใช้พลังงานและการควบคุมการปล่อยก๊าซเรือนกระจก

บริษัทฯ มีโครงการ 12
ปีในการลดความเข้มของการใช้พลังงานไฟฟ้าเพื่อลดการปล่อยก๊าซเรือนกระจกสู่บรรยากาศ
โดยได้ดำเนินการระยะยาว ระยะที่ 1 ไปแล้วระหว่างปี 2550-2557 (โดยใช้ปี 2552
เป็นปีฐานในการคำนวณ)
ซึ่งประสบความสำเร็จในการลดความเข้มของการใช้พลังงานไฟฟ้าลงร้อยละ 50 ภายในปี 2557
ตามเป้าหมาย สำหรับระยะที่สองของแผนในช่วงปี 2558-2563 (ที่จะใช้ในปี 2557
เป็นปีฐานในการคำนวณ) บริษัทฯ ตั้งเป้าหมายลดความเข้มไฟฟ้าลงอีกร้อยละ 30 ภายในปี 2563
ซึ่งแผนดังกล่าว เป็นความร่วมมือในการทำกิจกรรมร่วมกัน เช่น การนำพลังงานกลับมาใช้ใหม่
การปรับไปใช้พลังงานทดแทน
การใช้การกระบวนการดำเนินการที่ช่วยเพิ่มประสิทธิภาพการใช้พลังงาน

สำหรับข้อมูลเพิ่มเติมหรือการปรับปรุงข้อมูลใหม่เกี่ยวกับการรณรงค์เกี่ยวกับการปล่อยก๊าซเรือนกระจก
กรุณาเข้าเยี่ยมชมเว็บไซต์ของเราที่
http://www.deltathailand.com/about_csr_Greenhouse.php

เกี่ยวกับการจัดการด้านสารที่มีผลกระทบต่อสภาพแวดล้อม (ERS) ในผลิตภัณฑ์ต่างๆ บริษัทฯ
ได้รวมการบริหารจัดการสารเหล่านั้นเข้ากับระบบการจัดหาวัสดุของบริษัท
ด้วยการใช้ระบบควบคุมคุณภาพ IECQ/QC080000
และส่งเสริมการบริหารจัดการสินค้าที่เป็นมิตรกับสิ่งแวดล้อม (Green Product
Management-GPM) ในโรงงานหลักการดำเนินการของ IECQ
จะอยู่บนพื้นฐานของการจำแนกประเภทความเสี่ยงของวัสดุ
และใช้การบริหารจัดการสินค้าที่เป็นมิตรกับสิ่งแวดล้อมเป็นพื้นฐานร่วมสำหรับข้อมูลด้านสิ่งแวดล้อมในห่วงโซ่อุปทาน
ทั้งนี้ บริษัทฯ ได้ส่งข้อกำหนดด้านสิ่งแวดล้อมระหว่างประเทศล่าสุด อย่างเช่น
การควบคุมสารของสหภาพยุโรปฉบับล่าสุด (EU’s RoHS 2.0) หรือ REACH SVHC และอื่นๆ
ไปให้กับซัพพลายเออร์คู่ค้าเพื่อเป็นข้อมูลอ้างอิงสำหรับปฏิบัติตามข้อกำหนด
และสร้างระบบการบริหารสำหรับการจัดหาวัสดุอีกด้วย

7. การจัดการความเสี่ยงด้านความปลอดภัยและอาชีวอนามัย

การประเมินผลกระทบด้านสิ่งแวดล้อมและความเสี่ยงโดยใช้เครื่องมือการประเมินผลกระทบด้านสิ่งแวดล้อม
ความปลอดภัยและอาชีวอนามัย เพื่อนำมาวิเคราะห์ใช้เกณฑ์ข้อมูล
โอกาสของการเกิดอันตรายและระดับความรุนแรงของอันตราย เพื่อจัดระดับความเสี่ยงออกเป็น 4
ระดับ
ทั้งนี้การประเมินผลกระทบด้านสิ่งแวดล้อมและความเสี่ยงสามารถนำมากำหนดมาตรการลดอัตราความถี่ของการบาดเจ็บ
(Injury Frequency Rate : I.F.R) และ อัตราความร้ายแรงของการบาดเจ็บ (Injury
Severity Rate : I.S.R) ได้อย่างยั่งยืน

บริษัทฯ ได้มีการจัดทำแผนความปลอดภัย อาชีวอนามัยและสภาพแวดล้อมในการทำงาน
โดยมีการกำหนดแผนงานและกิจกรรมความปลอดภัยและสุขภาพแบ่งออกเป็น 3 กิจกรรมหลัก ได้แก่

  1. ด้านการพัฒนาความรู้พนักงาน เช่น การจัดการอบรมดับเพลิงขั้นต้น
  อบรมความปลอดภัยในการทำงานเกี่ยวกับไฟฟ้าและหลักการปฐมพยาบาล
  อบรมความปลอดภัยเบื้องต้นสำหรับพนักงานใหม่ อบรมความปลอดภัยสำหรับผู้รับเหมา
  อบรมเจ้าหน้าที่ความปลอดภัยระดับหัวหน้างานและระดับบริหาร อบรมคณะกรรมการความปลอดภัย
  อบรมความปลอดภัยในการทำงานกับรังสี
  อบรมระงับเหตุสารเคมีหกรั่วไหลและฝึกซ้อมแผนฉุกเฉินประจำปี อบรมการยศาสตร์
  อบรมความปลอดภัยในการใช้รถยก อบรมวิทยุเพื่อการสื่อสาร
  อบรมความปลอดภัยในการทำงานกับเครื่องจักร
  และอบรมความปลอดภัยในการทำงานในที่อับอากาศ

  2. การควบคุมตรวจสอบและปรับปรุง เช่น
  การสำรวจความปลอดภัยโดยคณะกรรมการความปลอดภัย
  การตรวจวัดสภาพแวดล้อมในการทำงานและคุณภาพปล่องระบบอากาศ การตรวจวัดคุณภาพน้ำดื่ม
  การตรวจวัดคุณภาพน้ำทิ้ง การตรวจปริมาณรังสีเครื่องเอ็กซเรย์
  การตรวจสุขภาพพนักงานตามปัจจัยเสี่ยง

  3. จัดให้มีกิจกรรมด้านความปลอดภัย เช่น โครงการกิจกรรมสัปดาห์ความปลอดภัย
  โครงการรับผิดชอบต่อสังคมด้านความปลอดภัย

ทรัพย์สินที่ใช้ในการประกอบธุรกิจของบริษัทฯ และบริษัทย่อย มี ณ วันที่ 31 ธันวาคม 2558 ดังนี้

1)  ที่ดิน อาคารและอุปกรณ์ (หน่วย : ล้านบาท)

+------------------------------+------------+---------+--------------+
| ประเภททรัพย์สิน                 | ลัก         | มูลค่า    | ภาระผูกพัน     |
|                              | ษณะกรรมสิทธิ์ |         |              |
+------------------------------+------------+---------+--------------+
|   ที่ดิน                        | เป็นเจ้าของ  | 516     | ไม่มี          |
+------------------------------+------------+---------+--------------+
|   อาคารสำนักงานและอาคารโรงงาน | เป็นเจ้าของ  | 2,315   | ไม่มี          |
+------------------------------+------------+---------+--------------+
|   เครื่องจักร/อุปกรณ์             | เป็นเจ้าของ  | 1,253   | ไม่มี          |
+------------------------------+------------+---------+--------------+
|   แม่พิมพ์                      | เป็นเจ้าของ  | 86      | ไม่มี          |
+------------------------------+------------+---------+--------------+
|   เครื่องติดตั้ง                  | เป็นเจ้าของ  | 450     | ไม่มี          |
+------------------------------+------------+---------+--------------+
|   งานระหว่างก่อสร้าง            | เป็นเจ้าของ  | 110     | ไม่มี          |
+------------------------------+------------+---------+--------------+
|   คอมพิวเตอร์                  | เป็นเจ้าของ  | 82      | ไม่มี          |
+------------------------------+------------+---------+--------------+
|   อื่น ๆ                       | เป็นเจ้าของ  | 130     | ไม่มี          |
+------------------------------+------------+---------+--------------+

  รวม 4,942

ค่าเสื่อมราคาสำหรับปี 2558 มีจำนวนทั้งสิ้น 769 ล้านบาท (2557: 776 ล้านบาท)
โดยค่าเสื่อมราคาจำนวน 580 ล้านบาท (2557: 552 ล้านบาท) รวมอยู่ในต้นทุนการผลิต
ส่วนที่เหลือจำนวน 189 ล้านบาท (2557: 224 ล้านบาท) เป็นค่าใช้จ่ายในการขาย
บริหารและวิจัยพัฒนา

ณ วันที่ 31 ธันวาคม 2558
บริษัทฯและบริษัทย่อยมีเครื่องจักรและอุปกรณ์จำนวนหนึ่งซึ่งตัดค่าเสื่อมราคาหมดแล้วแต่ยังใช้งานอยู่
มูลค่าตามบัญชีก่อนหักค่าเสื่อมราคาสะสมของสินทรัพย์ดังกล่าวมีจำนวนเงินประมาณ 6,051 ล้านบาท
(2557: 6,276 ล้านบาท) (เฉพาะบริษัทฯ: 4,573 ล้านบาท 2557: 4,958 ล้านบาท)

2)  สินทรัพย์ไม่มีตัวตนอื่น มูลค่าตามบัญชีของสินทรัพย์ไม่มีตัวตน ณ วันที่ 31 ธันวาคม 2558
    แสดงได้ดังนี้

  (หน่วย:ล้านบาท)

  ---------------- ------------- ------------------ ---------- --------- --------------------
                   งบการเงินรวม                                           งบการเงินเฉพาะกิจการ

                   สิทธิบัตร        คอมพิวเตอร์ซอฟต์แวร์   อื่นๆ        รวม       คอมพิวเตอร์ซอฟต์แวร์

  มูลค่าตามบัญชี - สุทธิ 530           25                 4          559       6
  ---------------- ------------- ------------------ ---------- --------- --------------------

อสังหาริมทรัพย์เพื่อการลงทุน มูลค่าตามบัญชี ณ วันที่ 31 ธันวาคม 2558 แสดงได้ดังนี้

  ---------------------- --------------- ------------------- ----------------
                         (หน่วย:ล้านบาท)                       

                         งบการเงินรวม                         

                         ที่ดินให้เช่า        อาคารสำนักงานให้เช่า   รวม

  มูลค่าตามบัญชี - สุทธิ       38              192                 230
  ---------------------- --------------- ------------------- ----------------

บริษัทฯ และบริษัทย่อยเชื่อว่า มูลค่าตามบัญชีของอสังหาริมทรัพย์เพื่อการลงทุน ณ วันที่ 31 ธันวาคม
2558 ที่แสดงอยู่ในงบการเงินมีจำนวนใกล้เคียงกับมูลค่ายุติธรรม

นโยบายการลงทุนในบริษัทย่อยและบริษัทร่วม

บริษัทในกลุ่มส่วนใหญ่ดำเนินธุรกิจที่เกี่ยวเนื่องกับผลิตภัณฑ์อิเล็กทรอนิกส์หรือธุรกิจที่เกี่ยวเนื่องหรือสนับสนุนการดำเนินงานของบริษัทฯ
ซึ่งจากการที่บริษัทเหล่านี้ มีจุดแข็งที่แตกต่างทำให้สามารถช่วยเหลือสนับสนุนซึ่งกันและกันได้
ประกอบกับบริษัทฯ
ได้มีการควบคุมดูแลการดำเนินงานโดยเฉพาะบริษัทย่อยอย่างใกล้ชิดด้วยการส่งกรรมการหรือผู้บริหารไปดูแลในด้านนโยบายและทิศทางการดำเนินธุรกิจ
รวมทั้งให้มีการรายงานผลประกอบการและติดตามผลการดำเนินงานอย่างใกล้ชิดและต่อเนื่อง
ทำให้บริษัทย่อยในกลุ่มมีความเข้าใจในทิศทางการทำงานและมีจุดมุ่งหมายในการทำงานร่วมกันในการให้บริการที่ดีที่สุดแก่ลูกค้ารวมทั้งเสริมสร้างความแข็งแกร่งให้แก่ธุรกิจของกลุ่ม

ในปี 2549 บริษัทฯได้รับหนังสือประเมินภาษีเงินได้นิติบุคคลจากกรมสรรพากรสำหรับปี 2540 ถึง
2543 เป็นจำนวนเงินประมาณ 740 ล้านบาท (รวมเบี้ยปรับและเงินเพิ่ม) บริษัทฯ
ได้ยื่นอุทธรณ์ต่อคณะกรรมการพิจารณาอุทธรณ์ของกรมสรรพากร (“คณะกรรมการฯ”)
และในระหว่างปี 2554
คณะกรรมการฯดังกล่าวมีคำวินิจฉัยอุทธรณ์ให้ปรับลดจำนวนเงินลงเหลือประมาณ 734 ล้านบาท
(รวมเบี้ยปรับและเงินเพิ่ม) อย่างไรก็ตาม
บริษัทฯได้ยื่นฟ้องต่อศาลภาษีอากรกลางให้พิจารณาเพิกถอนการประเมินภาษีดังกล่าวของกรมสรรพากร
และในระหว่างปี 2555
ศาลภาษีอากรกลางก็ได้มีคำพิพากษาให้กรมสรรพากรลดเฉพาะเบี้ยปรับลงร้อยละ 50 (กล่าวคือ
เบี้ยปรับลดลงเหลือจำนวนประมาณ 121 ล้านบาท จากเดิมที่กรมสรรพากรคำนวณไว้ที่ 241
ล้านบาท) ส่วนคำขออื่นของบริษัทฯศาลภาษีอากรกลางให้ยกฟ้อง อย่างไรก็ตาม
บริษัทฯไม่เห็นด้วยกับคำพิพากษาของศาลภาษีอากรกลาง
จึงได้ยื่นอุทธรณ์คำพิพากษาดังกล่าวต่อศาลฎีกา ปัจจุบันคดีอยู่ในระหว่างการพิจารณาของศาลฎีกา

ในระหว่างปี 2555 บริษัทฯได้รับหนังสือประเมินภาษีเงินได้นิติบุคคลจากกรมสรรพากรสำหรับปี
2544 ถึง 2547 เป็นจำนวนเงินประมาณ 401 ล้านบาท (รวมเบี้ยปรับและเงินเพิ่ม)
และบริษัทฯได้ยื่นอุทธรณ์ต่อคณะกรรมการพิจารณาอุทธรณ์ของกรมสรรพากร ซึ่งในระหว่างปี 2556
คณะกรรมการฯมีคำวินิจฉัยให้ยกอุทธรณ์ทั้งหมดของบริษัทฯ ดังนั้น
บริษัทฯได้ยื่นฟ้องต่อศาลภาษีอากรกลางให้พิจารณาเพิกถอนการประเมินภาษีดังกล่าวของกรมสรรพากรและเมื่อวันที่
24 มิถุนายน 2557
ศาลภาษีอากรกลางได้มีคำพิพากษาให้กรมสรรพากรลดเบี้ยปรับและเงินเพิ่มลงเหลือจำนวนประมาณ
201 ล้านบาท จากเดิมที่กรมสรรพากรคำนวณไว้ที่ 270 ล้านบาท
ส่วนคำขออื่นของบริษัทฯศาลภาษีอากรกลางให้ยกฟ้อง อย่างไรก็ตาม
บริษัทฯไม่เห็นด้วยกับคำพิพากษาของศาลภาษีอากรกลาง
จึงได้ยื่นอุทธรณ์คำพิพากษาดังกล่าวต่อศาลฎีกา ปัจจุบันคดีอยู่ในระหว่างการพิจารณาของศาลฎีกา

อย่างไรก็ตามทั้ง 2 กรณีข้างต้น ที่ปรึกษากฎหมายของบริษัทฯเชื่อว่าบริษัทฯ จะชนะคดีในที่สุด
ด้วยเหตุนี้บริษัทฯ จึงมิได้บันทึกสำรองสำหรับการประเมินภาษีดังกล่าวไว้ในบัญชี

ชื่อ บริษัท เดลต้า อีเลคโทรนิคส์ (ประเทศไทย) จำกัด (มหาชน) 

เลขที่ทะเบียนบริษัท 0107537002559 

ที่อยู่ที่ติดต่อ 909 ซอย 9 หมู่ 4 นิคมอุตสาหกรรมบางปู ตำบลแพรกษา 

อำเภอเมืองสมุทรปราการ จังหวัดสมุทรปราการ 10280

  โทรศัพท์ : (662) 709-2800 โทรสาร : (662) 709-2833

ประเภทธุรกิจ ผลิตและส่งออกผลิตภัณฑ์เพาเวอร์ซัพพลาย อุปกรณ์และชิ้นส่วนอิเล็กทรอนิกส์อื่นๆ

เว็บไซต์ www.deltathailand.com 

ทุนจดทะเบียน หุ้นสามัญ 1,259,000,000 หุ้น มูลค่าหุ้นละ 1 บาท

ทุนเรียกชำระแล้ว หุ้นสามัญ 1,247,381,614 หุ้น มูลค่าหุ้นละ 1 บาท

(ณ วันที่ 16 กุมภาพันธ์ 2559)

นิติบุคคลที่บริษัทฯ ถือหุ้น โปรดดูรายละเอียดในหัวข้อ “โครงสร้างการถือหุ้นของกลุ่มบริษัท”

มากกว่าร้อยละ 10

บุคคลอ้างอิงอื่น 1. ผู้สอบบัญชี

  บริษัท สำนักงาน อีวาย จำกัด (เดิมชื่อบริษัท สำนักงาน เอินส์ท แอนด์ ยัง จำกัด)

ชั้น 33 อาคารเลครัชดา 193/136-137 ถนนรัชดาภิเษก เขตคลองเตย

กรุงเทพฯ 10110

โทรศัพท์ : (662) 264-0777, (662) 661-9190

โทรสาร : (662) 264-0789, (662) 661-9192

2. นายทะเบียนหลักทรัพย์

  บริษัท ศูนย์รับฝากหลักทรัพย์ (ประเทศไทย) จำกัด

 อาคารตลาดหลักทรัพย์แห่งประเทศไทย

 93 ถนนรัชดาภิเษก เขตดินแดง กรุงเทพ ฯ 10400

โทรศัพท์ : (662) 009-9000 โทรสาร : (662) 009-9991